
Corsou: 


“Aumento di 
salario na 


Banco Central 


proposicion 
indecente y 
inaceptabel” 


Bolivia: Ta acusa Evo Morales di 
busca un “crisis” cu blokeonan” 


•	 Entrada adicional 


den Presupuesto 
2024 destina pa 
mehora poder di 
compra 


•	 “E bataya nos 


a gana, pero 
e guera ta 
continua” 


•	 Resultado di 


investigacion 
riba uso di 
alcohol 


Keda aumenta 


salario minimo… 


O busca otro 
alternativa…? 

Minister Glenbert no ta di acuerdo cu rapport di TNO: 
“TNO mester tene cuenta cu e postura y vision cu nos ta canando cune” 


Ayera mainta durante un 
conferencia di prensa di 
gobierno minister di La- 
bor, Energia y Integridad, 
Glenbert Croes a reaccio- 
na ariba e conclusionnan 
di e rapport TNO tocante 
e proceso di transicion en- 
ergetico na e Aruba. 


E mandatario a remarca cu e 
no ta di acuerdo cu e conclu- 
sionnan di e rapport y a resal- 
ta cu e caminda cu gobeirno 
ta canando pa loke ta e pro- 
ceso di transicion energetico 
na Aruba, nan ta haciendo 
esaki riba nan mes y no man 
den man cu TNO. 


“Nos no ta canando man den 
man cu TNO. Nos ta hacien- 
do full e proceso di transicion 
energetico, e trayecto di des- 
carbonisacion di economia, 


nos ta canando e caminda 
aki riba nos mes. Mi mester 
bisa respetuosamente cu nos 
ta den total desacuerdo cu 
conclusion y opinionnan di 
TNO,” el a subraya. 


Na mesun momento minis- 
ter Croes a extende un invi- 
tacion pa e organisacion bin 


Aruba pa nan reuni cu WEB, 
ELMAR, Utilities, RdA y tur 
stakeholders cu ta involucra 
den e proceso di transicion 
energetico pa nan por scucha 
Aruba su posicion y vision, y 
pa nan por verifica esaki for 
di e team di WEB, ELMAR, 
Utilities, RdA y di cualkier 
otro stakeholders na Aruba 


involucra den e proceso aki. 


El a remarca cu e noticia y e 
conclusionnan di e rapport 
aki a asombra gobierno hopi. 
El a splica cu tabatin en- 
tidadnan di gobierno pa cual 
TNO lo a manda nan con- 
clusionnan preliminar riba e 
tema en cuestion y TNO lo 
mester a permiti e entidad- 
nan aki duna nan un reaccion 
prome cu nan emiti un con- 
lcusion final. Esey no tabata 
e caso y pa e motibo ey, el a 
indica, e ta extende su invi- 
tacion pa TNO bin Aruba pa 
asina evita polemica. 


E mandatario a trece dilanti e 
punto di molinanan di biento, 
mencionando tambe e critica 
cu lider di partido AVP, Mike 
Eman, a expresa tocante go- 
bierno den su reaccion ariba 


e mesun rapport aki. 


El a splica cu e parke di mo- 
lina di biento na Vader Piet ta 
gobierno di MEP a realis’e, 
cual a hiba na e inicio di e 
proceso di transicion ener- 
getico. El a sigui splica cu 
e zona di Rincon ta ideal pa 
desaroya e siguiente expan- 
sion di e parke di molina di 
biento pa genera electricidad 
pa WEB y via WEB e ta bay 
ELMAR. 


E mandatario a agrega cu 
tambe tin posibilidad pa un 
“offshore” parke di molina di 
biento. Tin un zona designa 
entre Aruba y Venezuela cu ta 
un zona cu tin un potencial 
pa desaroya un parke di mo- 
lina eynan di casi 320MW. 


ELMAR lo reschedule trabao di mantencion grandi durante Ola di Calor 
pa evita interupcion planea di coriente 


Aruba ta actualmente den 
e Temporada di Calor, 
cual ta di juni te cu sep- 
tember. Durante e peri- 
odo aki, ELMAR ta par- 
ticularmente 
vigilante 
riba condicion di tempo. 
E luna mas caloroso y cu e 
consumo di coriente mas 
halto ta tur aña durante 
september. Den e luna di 
mei di e aña aki, nos a yega 
un consumo peak di 148.4 
MW, cu ta surpasa e con- 
sumo peak di e aña pasa 
na september 2023 di 144.9 
MW. Esey ta señalnan di 
temperatura creciente y e 
importancia di medidan- 
an di seguridad. 


Na e momento cu ELMAR 
ricibi notificacion for di Me- 
teo Aruba tocante un Ola di 
Calor cu ta bin, nan lo inme- 


diatamente reprograma tra- 
bou grandi di mantencion pa 
un momento mas sigur y mas 
apropia despues cu e Ola di 


Calor a pasa. 
E salud y seguridad di EL- 
MAR su clientenan y su tec- 
niconan ta primordial. Haci 
trabou di mantencion duran- 
te un Ola di Calor por trece 
riesgo grandi pa salud. Door 
di pospone e actividadnan 
aki durante e periodonan aki, 
ELMAR ta trata pa proteha 
tur hende envolvi contra e 
efectonan negativo di tem- 
peratura halto. 
ELMAR lo notifica clien- 
tenan den e area cu e trabou 
di mantencion ta cancela. 
“Uitschakelberichten” y can- 
celacion di “Uitschakelberi- 
cht” ta wordo distribui riba 
radio, riba ELMAR su pagi- 


nanan di medionan social, 
den corant, y riba nan web- 
site. 
Pa cualkier inkietud of mas 
informacion 
riba 
trabou- 
nan di mantencion binidero, 
por fabor bishita ELMAR su 
website na https://www.el- 
mar.aw/safety-and-reporting/ 
notifications-planned-work- 
outages/electricity-interrup- 
tions-due-planned-work of 
tuma contacto cu ELMAR su 
Team di Customer Service na 
customerservice@elmar.aw. 
ELMAR ta aprecia e comp- 
rension di nan clientenan ora 
nan implementa e medidan- 
an di precaucion aki. 


Segun minister di Finanzas: 
Entrada adicional den Presupuesto 2024 
destina pa mehora poder di compra 


Algun tempo atras Parla- 
mento di Aruba a ricibi e 
Nota di Comienso di Aña 
2024 y hunto cune e prome 
Presupuesto Complemen- 
tario pa aña 2024 cu ta 
contene e cambionan den 
maneho cu ta rekeri apro- 
bacion di Parlamento. 


Un di e cambionan cu ta re- 
salta ta e entrada extra cu a 
wordo realisa debi na e me- 
horacion di cumplimento 
di pago di belasting y crece- 
mento economico. Minister 
di Finanzas, Xiomara Madu- 
ro ta informa cu entrada ex- 


tra aki den Presupuesto 2024 
lo wordo destina pa mehora 
e poder di compra di varios 
grupo den comunidad. 


Indexering 
Ta conoci cu Gobierno a yega 
na un acuerdo cu sindica- 
tonan pa indexa e salario di 
e empleado publico pa me- 
hora nan poder di compra. 
Un parti di e indexering lo 
tuma luga den luna di juli 
2024 y p’esey den e prome 
Presupuesto Complementa- 
rio 2024 ta aloca fondo pa e 
indexering aki. 
Reparatietoeslag 


Den e Presupuesto Com- 
plementario tambe ta aloca 
fondo pa asina por brinda tra- 
hadornan cu ta gana menos 
di 2500 florin y e pension- 
adonan di SVB un subida di 
e reparatietoeslag. 


Bijstand 
Pa mehora e poder di com- 
pra di esnan mas vulnerabel 
den comunidad, den e Pre- 
supuesto 
Complementario 
tambe ta aloca fondo pa asina 
por hisa e suma di bijstand pa 
esnan cu un limitacion. 


Trahadornan di Fundacion 


subsidia 
Pa e trahadornan cu ta traha 
na Fundacionnan cu ta haya 
subsidio di Gobierno, den 
Presupuesto Complementa- 
rio lo pone fondo pa e Fun- 
dacionnan aki por ahusta e 
salario di nan trahadornan pa 
mehora nan poder di com- 
pra. E Fundacion subsidia 
pa Gobierno lo mester haci 
un peticion apart pa e fondo 
extra y esaki lo wordo duna 


bou e condicion cu e fondo 
por wordo uza solamente pa 
gasto di salario y no pa otro 
gasto di e fundacion. 


Aprobacion di Parlamento 
Minister Maduro ta spera 
cu Parlamento por aproba e 
prome Presupuesto Comple- 
mentario pa aña 2024 pa asina 
varios grupo den comunidad 
por keda yuda cu nan poder 
di compra. 

Aruba vs Canary Island: Con modelo di turismo sin control ta afecta 
localnan y bishitantenan mes 


April ultimo, na Canary 
Island, ubica na Spaña, 
miles di persona a mani- 
festa contra un modelo di 
turismo masivo. E mani- 
festantenan ta sigura cu ta 
agobiando e archipielago, 
ademas nan ta pidi pa lim- 
ita e cantidad di turista y 
stop loke nan ta describi 
como desaroyo di turismo 
sin control, cu ta perhu- 
dicial pa medio ambiente 
y habitantenan. Esaki por 
ta un punto di atencion pa 
Aruba siña di e les aki? 


E protestanan cualifica den 
prensa Spaño como algo his- 
torico, a produci den ocho 
isla cu ta conforma e region. 
Nan ta denuncia cu e modelo 
di desaroyo turistico sin con- 
trol a causa aumento di huur 
di corto duracion y construc- 
cion di hotelnan cu ta au- 
menta costo di vivienda pa 
residentenan. 
Sinembargo, 
nan no ta contra sector turis- 
tico, cu ta representa 35% di 
economia Canario. 


Segun datonan oficial, na 
2023, 13,9 miyon turista a 


bishita e islanan principal, 
esaki ta nifica seis biaha cu e 
poblacion di e islanan cu ta di 
2.2. miyon. 


E manifestantenan a señala 
cu nan kier un modelo sos- 
tenibel cu lo tin den consid- 
eracion e impacto ambiental, 
asina como escasez di awa 
den un clima cada biaha mas 
caluroso, y eherce menos 
presion riba e costo di bida y 
vivienda. 


Na 2023, 34% di hendenan 
di Canary Island tabata den 
riesgo di pobresa of exclusion 
social, e di dos cifra mas halto 
di Spaña despues di Andalu- 
cia, segun Instituto Nacional 
di Estadistica di e pais Eu- 
ropeo (INE). 


Hapon ta un otro ehemplo, 
ayera diferente medionan 
internacional a publica cu 
“Hapon kier turismo, pero 
menos” e pais aki tambe ta 
luchando contra turismo ma- 
sivo y nan tabata custuma cu 
un media di 3 miyon turista, 
pero e cifra ey a subi te 25 
miyon bishitante y pa e aña 


aki lo por subi te 33 miyon, 
“demasiado” segun Gobierno 
a indica. 


Na Aruba comparando e 
situacion cu Canary Island 
no ta mucho diferente, e 
frase di “Mas no ta miho” tin 
un costo na unda e cifranan 
continuo di turismo ta dete- 
riorando e experiencia turis- 
tico di e bishitantenan como 
e calidad di bida di e hende- 
nan local. 


Pa loke ta trata comparacion 
di densidad y intensidad, 
Aruba tin 11.451 bishitante 
pa km², un cifra cu ta supera 
significativamente e 2.167 
bishitante pa km² di Canary 
Island. 


Aruba tin 19.6 bishitante pa 
habitante pa aña compara cu 
7.4 bishitante pa habitante pa 
ana di Canary Island. 
Tanto e densidad como e in- 
tensidad di Aruba den com- 
paracion cu Canary Island 
mester ser interpreta como 
“señal di alerta grave” segun 
loke ambientalistanan mane- 
ra di Aruba Birdlife Conser- 


vation ta bin analisando for di 
lunanan atras. 


E “tipping point” di gasto 
turistico di Aruba, “e punto 
optimal” a alcansa cu 8 bishi- 
tante pa habitante pa aña, e 
number aki a duplica asina 
tanto cu awor a yega na 19.6 
unda “turismo di Aruba a 
pasa na un estado di rendi- 
mento decreciente” manera 
Aruba Birdlife Conservation 
ta sigura. 


No obstante, nan ta puntra 
nan mes kico ta e menasanan 
clave cu Aruba ta enfrenta cu 
un modelo di turismo ma- 
sivo? Degradacion ambiental, 
uso excesivo di recursonan 
(storing di coriente), prob- 
lemanan di gestion di residu- 
onan (RWZI) daño na eco- 
sistema (UTV), presion na 
mercado inmobiliario cu ta 
haci cu viviendanan ta menos 
accesibel pa hendenan local, 
experiencia di calidad di bida 
(beachnan yen di hende, con- 
taminacion di zonido, trafico, 
aumento di costo di bida, sin 
lubida e perdida di cultura lo- 
cal. “Duna semper prioridad 
na turismo ta deteriora nos 
identidad y tradicionnan cul- 
tural unico.” 
Na januari, nan a bati alarma 
pa loke ta trata especienan 
di Aruba, manera Prikichi y 
Shoco, den un post denomi- 
na ‘Ekilibrio perdi den e para- 
iso’ nan ta señala cu e modelo 
turistico di Aruba: ta describi 
cu Aruba un isla den Caribe 
ta presenta un contradiccion 
cu ta toca e fibra sensibel 
tanto di ecologistanan como 
di economistanan. Conoci pa 
nan beachnan impresionante 
y su cultura, Aruba tambe tin 


un tesoro menos conoci pero 
igual di significativo: su espe- 
cie di parhanan unico, e Sho- 
co cu a ser declara simbolo 
nacional na 2012 y e Prikichi 
declara como parha nacional 
di Aruba na 2017. E sub-es- 
pecie aki endemico awor ta 
emblema di un crisis urgente 
di conservacion. E situacion 
precario di e Shoco y e Pri- 
kichi ta un recordatorio duro 
di e retonan medio ambiental 
mas amplio cu Aruba ta en- 
frenta, intervencion humano 
cu antes tabata leu a bira in- 
dispensabel pa nan supervivi- 
encia. Programanan di cria 
no solamente ta beneficioso, 
sino necesario pa evita nan 
extincion. 
Pa Aruba Birdlife Conser- 
vaticon, e tension provoca 
pa turismo masivo ta cada 
biaha mas grandi, no sola- 
mente pa hende local. Nos 
bishitantenan tambe ta pidi 
pa un modelo turistico mas 
sostenibel. 


Pakico Aruba no por siña 
di Canary Island, Venezia, 
Barcelona of Amsterdam cu 
tambe a lanta nan voz contra 
e modelo di turismo sin con- 
trol? 


No ta ora di considera im- 
plementa limitenan di capa- 
cidad pa bishitantenan? No 
ta e lema nobo “Balor riba 
volumen? Of sector turistico 
tambe lo mester demostra 
loke por sucede y lo warda 
hasta cu lo produci mas da- 
ñonan prome cu considera 
un cambio di direccion serio? 
Aruba Birdlife Conservation 
ta puntra. 

Mama ta denuncia riba Facebook cu un homber a drenta klas durante 
les y a dal su yiu 


Ayera ariba red social un 
biaha mas un publicacion 
cu ta relaciona cu maltra- 
to di mucha a bira viral. 
Ta trata di un publicacion 
di un mama, J. Richard- 
son, cu a denuncia pub- 
licamente cu un homber 
adulto a drenta den klas y 
a dal su yiu di seis aña. 


Segun e mama aki ta indica 
den su publicacion, tur cos a 
cuminsa cu un simpel wega 
di “tikertje” di mucha y a te- 
mina cu un homber grandi 
ta drenta den klas di su yiu y 
pasele un bofta na su cara. 


“Ken por a kere cu den e 
tempo moderno aki por ta 
posibel cu un mayor, hende 
homber di un edad alrededor 
di 37 aña, por drenta klas di 
un Kleuterschool y despues 
di puntra nomber di un mu- 
cha di 6 aña....gewoon pasa 
e juffrouw di klas voorbij, 
yega para dilanti di e mucha 
y kaft’e un wanta den su cara 
casi bent’e for di su stoel y 
bis’e “otro biaha no mishi cu 
mi yiu”. Despues cana bay 
manera nada a pasa,” e mama 
a splica den su publicacion. 


E caso aki a sucede na Scol 
Preparatorio Kukwisa, unda 
e mucha ta bay scol. E mama 
di e criatura a sigui apunta 
cu esaki ta un trauma psico- 
logico no solamente pa su yiu 
cu a biba e momento ey, pero 
tambe pa e otro muchanan 
di e klas cu a presencia e acto 
aki tuma luga. El a agrega cu 
su yiu ta un mucha keto y 
trankilo. 


Por asumi cu un situacion 
asina ta rekeri di atencion se- 
rio y un investigacion, pero 
segun e mama ta señala, e 
proceso aki no a cana manera 
debe ser y no a ricibi e aten- 
cion necesario. 


“Awor ta bin e parti mas in- 
creibel… E cabesante di scol 
hunto cu e juffrouw y e me- 
neer cu na e momento ey 
tabata presente den mi yiu 
su klas, y SKOA a cera cabes 


hunto y a prefera pa proteha e 
scol y gewoon a purba stroba e 
investigacion di polis birando 
yen storia y pa nada nan kier 
a divulga te na e momento aki 
na mi persona e nomber di e 
burdugu cobarde di marca 
mayor,” e mama a subraya. 


El a sigui splica cu di otro 
banda e cabesante di e kleu- 
terschool ta menasando su 
persona cu e mester hiba su 
yiu scol, obligacion di leer- 


plicht, e siguiente dia y haci 
manera cu nada no a pasa sin 
tene consideracion cu e trau- 
ma cu e mucha a experiencia. 


“Mi yiu ta bula lanta for di 
soño dos pa tres biaha mar- 
duga, e tin miedo di hende, 
miedo di ta cerca y papia cu 
hende.... Y en bes di puntra si 
mi yiu ta bon si mester algun 
ayudo mi ta wordo obliga pa 
mi hib’e scol… Mi ta haya 
cu e nivel di profesionalismo 
di nos enseñansa aki a laga 
hooopi di desea y e manera 
cu esaki a ser atendi for di 
e principio di e sucedido ta 
hopi desapunta… Pasobra 
niun hende a tene cuenta cu 
e trauma psicologico cu mi 
yiu ta pasando aden. E mie- 
do di hasta acerca e porta di 
Kukwisa Kleuterschool cu a 
keda den dje. Mi ta imagina 
cu tin mas mucha di su klas 
lo a keda afecta na un nivel 
of otro di e mesun incidente 
cruel aki pensa cu ken cu ta 
por drenta klas y dal bo pa 
hunga cu otro,” el a remarca. 


E mama di e mucha ta resalta 
cu e persona responsabel, E. 
Sint Jago, keto bay ta cana 
rond manera “un gran heroe” 
cual e ta señala ta danki, den 
gran parti, na e cooperacion 
di Kukwisa Kleuterschool 
y SKOA cu a keda nenga di 
duna e informacion detaya na 
polis. 


“E cabesante di scol cu a 
scoge pa proteha e nomber 
di su scol ariba e abuso di 
mucha cu a tuma lugar na su 
scol y sin yama polis na e mo- 
mento di e sucedido, mi no 


lo bay pone su nomber pero 
tur hende por sa facilmente 
ta ken e ta… Mi ta confia cu 
husticia lo prevalece pronto 
riba tur esaki,” el a finalisa. 


E publicacion aki a bira viral 
ariba Facebook y hopi ciu- 
dadano a expresa nan rabia, 
malcontento y frustracion. 
Hopi ta cuestiona ta con algo 
asina por a tuma luga, con un 
mayor por a djis drenta den 
klas sin cu a wordo para pa 
ningun staff of personal di 
e scol pa cuestiona e motibo 
pakico e persona, un mayor, 
tabata riba tereno di scol du- 
rante orario di scol. 


Hopi ciudadano a reacciona 
den e seccion di comentario 
y ta conseha e mama pa e mes 
cana su caminda, haci un de- 
nuncia contra e homber y no 
warda riba e scol no SKOA pa 
nan investigacion. 


Bon Dia Aruba a tuma con- 
tacto cu directora di SKOA, 
sra. Anuesca Baly, y a manda 
algun pregunta pe pa loke ta 
e caso lamentable aki. A pun- 
tra Baly kico su reaccion ta 
tocante e acusacionnan cu e 
mama aki a haci, si e infor- 
macion cu e mama a publica, 
indicando cu SKOA a cera 
cabes cu e kleuterschool pa 
e proteha e scol y cu a stroba 
e investigacion door di no 
duna informacion detaya, ta 
corecto y kico ta e medidanan 
cu SKOA a tuma den e caso 
aki. 


Bon Dia Aruba no a ricibi 
contesta for di Sra. Baly 
prome cu e ciere di e edicion. 

Keda aumenta salario 
minimo… 


Nos salario minimo actualmente ta na 
Afl. 1986,20 pa luna, loke no lo impresio- 
na esnan cu mester biba di esey. Costo di 
bida ta haltisimo y e cifranan pa proba 
esey ta disponible. Pero promer cu nos 
bay den e discusion ey, con realmente 
nos ta para, compara cu e region di cual 
nos ta parti? Al fin y al cabo, mayoria di 
e paisnan aki tin turismo como sector 
principal, o por lo menos un di e esun- 
nan mas importante. Por lo tanto, nan ta 
competidor serio pa nos economia. 


Nos salario minimo pa luna ta na dollar 
Americano $ 1103,40 pa luna. Pa ora e ta al- 
rededor di US$ 6,43 pa ora (a base di 40 ora 
pa siman). Pa cuminza: ken ta den mihor 
situacion cu nos? Esey ta e teritorionan di Es- 
tadonan Uni den Caribe, Puerto Rico y US 
Virgin Islands: sueldo pa ora US$ 10,50. A 
base di 40 ora pa siman esey ta algo mas di 
US$ 1800, es decir na dollar casi mes hopi cu 
nos tin na florin. Fuera di esakinan, ta difi- 
cil pa detecta otro teritorio cu ta yega na nos 
nivel. Un di e islanan cu ta yega na US$ 6 pa 
ora ta Anguilla. Otro cu ta na nos nivel ta Ba- 
hamas, unda salario minimo ta na BSD 6,50 
pa ora, cu ta na par cu dollar Americano. 


Barbados tin un posicion intermedio, cu 
ta na US$ 4,25 pa ora (US$ 736 pa luna). 
Otronan cu ta mas abao ta por ehemplo 
Grenada (US$2,7 pa ora); St Kitts & Nevis 
(US$ 3,98 pa ora). Pais mas grandi den nos 
region cu ta fuerte den turismo: Repub- 
lica Dominicana (US$ 307) y Jamaica (US$ 
417 pa luna). Sint Maarten ta mas o me- 
nos na mesun nivel cu nos: salario mini- 
mo na US$ 1000,- (NAF 10,40 pa ora). 
Mas comparacion? E paisnan riba continente 
Latinoamericano cu salario minimo mas hal- 
to ta: Costa Rica (US$ 603), Uruguay (US$ 
540), y Chile (US$ 475), tur pa luna. 


Pero awor e otro banda di e medaya, e costo 
di bida cu ta bay cu e salario aki. Natural- 
mente no tur hende tin un salario minimo, 
pero e grupo cu tin djis un tiki mas cu esey 
ta grandi. For di publicacion di e propio CBS 
nos por mira cu e necesidad basico pa un 
persona soltero ta Afl. 2615, loke ta duna un 
deficit compara cu e actual salario minimo di 
Afl. 629 pa luna. Haciendo un comparacion 
cu 2019, nos por mira cu den 5 aña salario 
minimo a aumenta cu Afl. 171, mientras cu 
e costo di bida compara cu 5 aña pasa a bira 
Afl. 332 mas halto, casi dos biaha e aumento 
salarial. 


Conclusion: e brecha entre salario minimo y 


costo di bida ta habriendo; nada straño, esey 
nos tur sa. E pregunta cardinal ta: kico por 
haci y kico ta bay haci? Nos no ta referi aki 
solamente na loke gobierno por o ta desea 
di haci; tin pregunta mas general cu ta dirigi 
na henter sector priva, cu ta por ehemplo: ta 
posible aumenta productividad cambiando 
manera di opera, loke por conduci na menos 
persona na trabao, pero mihor paga? Tin un 
responsabilidad grandi aki pa cada empresario 
pa busca solucion pa nan mes, segun nan pro- 
pio posibilidadnan. Si no haci esey, e cuchiu 
ta corta di otro banda: bo ta bay tin empleado 
cu ta tuma ‘side-job’ pa por sobrevivi y no ta 
presta na nivel, pa via di cansancio. No por 
sigui ignora e situacion aki. 


Gobierno di su banda no lo ni pensa pa hisa 
e nivel di salario minimo drasticamente pa 
cera e brecha, loke nos por comprende pa- 
sobra aumento di salario ta hiba nos den di- 
reccion di prijs mas halto ainda, derotando 
e accion ey di forma contundente. Pero ban 
pensa por ehemplo riba transporte publico. 
Ken realmente ta haci uso di transporte pu- 
blico? Tur esnan cu di berdad no por paga un 
auto, sino nan lo a cumpr’e caba. Ora nos ta 
contempla e noticianan reciente, unda atrobe 
Arubus ta bin dilanti como un ehemplo di un 
empresa estatal cu no por tene su cabez riba 
awa, a pesar cu loke ta cobra e ciudadano ta 
bastante pica caba. E conclusion sin embar- 
go na cual ta yega mas tanto, esta cu mester 
cobra mas ainda pa haci e empresa rentable, 
ta esun corecto? Segun nos opinion no, por 
mira e asunto di otro banda. Si nos no kier 
yega na 100.000 vehiculo priva, nos lo mester 
aumenta y mehora transporte publico? Pero 
con, cu subsidio? Esey ta posible, si ta haci 
un distincion entre subsidia pa mantene mal 
maneho y servicio mediocre, o subsidia pa 
inverti pa amplia y mehora servicio, pa por 
para e aparicion di mas auto riba caminda, cu 
tambe ta costa nos placa. Cu mehora servicio 
nos ta referi por ehemplo na e situacion, cu 
ta existi pa hopi aña caba, cu trahadornan cu 
ta baha tempran di San Nicolas y alrededor 
mester cambia bus na Playa pa por sigui pa 
trabao na area di hotel. A drecha e situacion 
aki mientras tanto? Tambe mester tuma na 
cuenta cu e fenomeno di taxi ilegal a surgi 
pasobra tin tanto persona indocumenta pre- 
sente, y di otro banda e sistema di transporte 
publico ta asina deficiente cu esey ta brinda 
oportunidad pa empresa ilegal. Aruba mester 
na varios nivel cuminza pensa ‘outside the 
box’ pa por yega na ataca e brecha salarial di 
varios banda; e problema di transporte caro 
pa esnan di menos recurso ta djis un di nan. 

Parlamentario independiente Ryçond do Nascimento: 
E bataya nos a gana, pero e guera ta continua 


Nos ta celebra e victoria 
den parlamento na de- 
fensa di matrimonio entre 
un homber y un muhe. E 
resultado di dia 8 di mei 
hunto cu esun di dia 19 di 
juni 2024 ta un alivio pa e 
mayoria di pueblo, paso- 
bra un votacion den parla- 
mento no mag di cambia e 
destino di un pueblo cu ta 
identifica su mes como re- 
ligioso (segun CBS 94% ta 
religioso y 75% catolico). 


Sea cu bo ta catolico, protes- 
tant, evangelico, pentecostal 
of otro religion, nos ta kere 
den e dignidad di cada per- 
sona sin importa su religion, 
rasa of orientacion sexual. 
Tambe nos ta kere cu tur 
hende, sin importa ken, ta 
merece proteccion huridico 
den nos leynan. Esey no ta 
kita cu riba tereno cultural 
nos ta keda conservador y 
derechista. 


Un gran elogio ta bay pa cada 
ciudadano cu a mustra nos 
politiconan cu norma y ba- 
lor ta importante. Cada ciu- 
dadano cu a marcha y cada un 
di e 18 mil firma pa conserva 
matrimonio. Sin boso bos y 
compromiso, nunca nos lo a 
logra. Tambe nos gratitud ta 
bay na Iglesia Catolico, Igle- 
sia Protestante, ICA, tur lider 
religioso y tur persona cu a 
uni activamente na defensa 
di balornan tradicional. Boso 
luz mester sigui briya. 


Sin embargo, e guera ta con- 
tinua, pasobra e coalicion 
Accion21-MAS-RAIZ 
ta 
keda determina pa impone 
nan ideologia iskierdista riba 


henter un comunidad. Laga 
mi duna tres ehempel con 
nan ta completamente dis- 
puesto pa troce nos reglanan 
Constitucional pa logra nan 
meta: 


1. Miguel Mansur a lansa 
e pensamento cu un voto 
contra e ley di matrimonio 
homosexual ta un voto cu 
ta viola nos Constitucion. 
Los for di tur teoria cu ta 
den su cabes, su argumento 
ta completamente ridiculo. 
Nos Constitucion ta garan- 
tisa e libertad pa cada parla- 
mentario vota su consenshi 
y e libertad ta bay asina leu 
cu si parlamentarionan no ta 
di acuerdo cu e contenido di 
nos Constitucion, nan por 
vota pa cambia su contenido. 
Pero e argumento no ta mas 
cu un pretexto, pasobra loke 
Miguel kier, ta impone su 
ideanan cueste lo que cueste. 
P’esey e no ta ria pa menasa 
Dowers cu pa motibo di su 
voto contra e no lo por bira 
minister di husticia den un 


coalicion AVP-Accion21. 


2. Miguel Mansur a declara 
dia 19 di juni 2024 den pren- 
sa cu e dia ey tabata un dia 
skur pa democracia y cu cier- 
to grupo religioso ta corumpi 
politica y ta denigra nos Con- 
stitucion. E realidad ta cu ciu- 
dadanonan cu un conviccion 
religioso a haci uzo di nan 
derechonan democratico cu 
ta hancra den nos Constitu- 
cion pa para y marcha pa nan 
opinion. Es mas, ta Miguel ta 
esun cu ta contra democracia: 
e no kier ningun forma di 
referendum y e ta contra cu- 
alkier tipo di dialogo cu per- 
sonanan cu ta defende norma 
y balor tradicional, pasobra e 
no kier duna plataforma na 
ideanan inspira riba cristian- 
ismo. Segun Miguel hende 
Cristian no tin derecho pa 
vocifera nan opinion of pa 
wordo scucha. 


3. Marisol Tromp aparente- 
mente tabata convenci cu nan 
mester a presiona parlemen- 
tarionan cu tabata duda ainda. 
P’esey Marisol a pasa henter 
dia 8 di mei 2024 gañando 
cu tin un regla huridico cu 
ta stipula cu parlamentario 
cu kier abstene di vota mes- 
ter bandona sala. E supuesto 
regla ey simplemente no ta 
existi den nos leynan. Ob- 
viamente “el tiro la salió por 
la culata”, pasobra su intimi- 
dacion a resulta den e resul- 
tado di voto 10-10. Como 
cu Accion21-MAS-RAIZ ta 
mal perdedor, nan a bay uza e 
mesun mentira di e supuesto 
regla cu mester bandona sala 
pa retira tanto griffier como 
presidente di parlamento for 


di nan puesto. 


Pa impone nan meta e grupo 
iskierdista 
Accion21-MAS- 
RAIZ ta bay mucho mas leu 
cu simplemente troce nos 
reglanan constitucional, pa- 
sobra nan tambe ta troce 
enseñansa religioso y ta fo- 
menta odio contra hende cu 
ta identifica como cristian. 
Laga mi duna tres ehempel 
di con nan ta demonisa crey- 
ente: 


1. Miguel Mansur a dirigi su 
mes na creyentenan evangel- 
ico, bisando: “Si bo fe ta bisa 
bo odia un hende, bo mester 
di un religion nobo.” Asina 
Miguel ta troce e berdad cu 
e creyentenan aki ta kere cu 
Dios a stima nos tur asina 
tanto cu E’l a manda Hesus 
pa muri pa nos picanan. E 
creyente ta kere den e man- 
damento di Hesus pa stima 
bo prohimo manera bo mes. 
Pero e tambe ta kere cu e 
practica homosexual ta un 
pica. Esey no ta odio, sino fe. 


2. Misha Raymond na su 
turno ta bende e idea cu un 
perspectiva religioso ta hiba 
na suicidio bao di hoben- 
nan. E ponencia ey tambe ta 
demonisa cristianismo como 
algo peligroso, creando un 
argumento pa elemina cris- 
tianismo. 


3. Raymond Kamperveen ta 
boga pa bin cu un impuesto 
special pa iglesianan, insinu- 
ando cu e iglesianan ta haci- 
endo algo malo y cu p’esey 
mester castiga iglesianan fi- 
nancieramente. 
E retorica di Accion21-MAS- 


RAIZ ta fomenta odio contra 
religion. Tambe nan retorica 
ta conduci na destruccion 
di matrimonio tradicional y 
di e definicion di kico ta un 
homber y un muhe. Ademas 
nan retorica ta conduci na si- 
lencia creyente y elemina re- 
ligion for di e ambito publi- 
co. E manera pa logra esaki ta 
door demonisa religion, cam- 
bia ley y penetra den e mente 
di nos yiunan na skol uzando 
bullying como pretexto. 


Nos ta kere den toleran- 
cia y dialogo, p’esey nos ta 
keda semper dispuesto pa un 
combersacion serio riba nos 
conviccionnan. Pero nos no 
por acepta un agenda asina 
peligroso haya raiz den nos 
comunidad. P’esey nos mes- 
ter uni forsa contra opresion, 
persecucion y discriminacion 
di hende religioso. Nos mes- 
ter bin cu un ley di referen- 
dum pa pueblo por expresa 
su mes directamente. Nos 
mester ancra e definicion di 
matrimonio den nos Consti- 
tucion pa asina ningun hues 
por mishi cu esaki mas. Nos 
mester vota consciente di e 
peligernan. P’esey sostene 
candidatonan cu a demostra 
un compromiso cu e causa. 
Pasobra trahando hunto nos 
ta aumenta nos bos y nos im- 
pacto. Pasobra e bataya nos 
gana, pero e guera ta conti- 
nua! 
Nota di redaccion: E arti- 
culo aki ta un opinion di 
parlamentario independiente 
Ryçond do Nascimento y no 
ta representa opinion di Bon 
Dia Aruba. Cualkier declara- 
cion ta responsabilidad di e 
autor. 


Tareanan di director di Post Aruba NV traspasa temproalmente na Sra. 
Esther Gomes y Sr. Ramoncito Croes 


Post Aruba N.V. pa hopi 
aña ta pasando den difi- 
cultad financiero y mes- 


ter wordo reorganisa pa 
haci e compania finan- 
cieramente y operaciona- 


lmente stabiel. 
Den cuadro di reorganisacion 
di Post Aruba N.V. diabierna 
ultimo a palabra, mientras cu 
lo inicia cu e proceso pa bus- 


ca un director nobo pa Post 
Aruba N.V., cu lo traspasa e 
tareanan di e director di Post 
Aruba N.V., Sr. Guillermo 
Raymond, 
temporalmente 
pa Sra. Esther Gomes y Sr. 


Ramoncito Croes, segun a 
informa den un comunicado 
di minister Geoffrey Wever.. 
Sra. Esther Gomes actual- 
mente ta legal manager na 
Post Aruba N.V. y Sr. Ram- 
oncito Croes ta actualmente 
operations manager. 
“Mi ta gradici Sr. Guillermo 
Raymond pa su 40 aña di ser- 
vicio na Post Aruba N.V.,” e 
minister a remarca. 
Ministerio 
di 
Asuntonan 
Economico, Comunicacion y 
Desaroyo Sostenibel lo man- 
tene comunidad informa riba 
e desaroyonan di Post Aruba 
N.V. 

AAA a organisa evento pa chekeo di salud pa nan empleadonan 
Construyendo un comunidad mas saludabel den aeropuerto 


Aruba Airport Author- 
ity N.V. (AAA) cu masha 
placer a organisa e di dos 
evento drive-thru pa chek- 
eo di salud y bienestar di e 
comunidad di aeropuerto 
riba e dianan 10, 11 y 12 di 
juni 2024. 


Coincidiendo cu aeropuerto 
su enfoke riba salud y bien- 
estar y alabes basa riba Sus- 
tainable Development Goals 
(SDGs) di Nacionnan Uni, e 
Airport Community Health 
and Wellbeing Drive-Thru 
Check tabata un evento di 
tres dia na aeropuerto mes, 
aki ta caminda tur stakehold- 
er, third parties y vendors a 
ricibi e invitacion pa pasa e 
sala VIP di aeropuerto pa re- 
alisa un chekeo personal di 
salud. Mas di 250 miembro 
cu ta forma parti di e comun- 
idad di aeropuerto a participa 
n’e evento, incluyendo e per- 
sonal di AAA, Ground Han- 


dlers, Aduana, Cuerpo Poli- 
cial, US CBP, Total Cleaning 
y Concesionaires. 


E control di salud a consisti 
di un test di presion di sanger, 
sucu den sanger, calculacion 
di body mass index (BMI) y 
presion di wowo. Unabes cu a 
keda cla cu e chekeo di salud, 
cada persona a ricibi nan re- 
sultado. Coincidiendo cu e 


metanan di salud y bienestar 
di AAA, Health and Wellbe- 
ing Drive-Thru Check, cu 
a dura tres dia tabatin como 
meta pa stimula e comunidad 
di aeropuerto pa concentra 
riba nan bienestar fisico door 
di tuma medida preventivo 
den nan estilo di bida p’asina 
garantisa bon salud y evita 
malesa y biba den cu balansa 
di curpa y mente. 


Den e siguiente Health, Safe- 
ty and Sustainability Week 
2024, lo presenta e resulta- 
donan di e Airport Com- 
munity Health and Wellbe- 
ing Drive-Thru Check n’e 
comunidad p’asina brinda 
informacion general tocante 
e estado di salud di e comu- 
nidad di aeropuerto y brinda 
recomendacion 
adicional 
p’asina biba un bida mas 
balansa. “Nos ta hopi con- 
tento cu e participacion na e 
evento Health and Wellbeing 
Drive-Thru Check y cu e in- 
teres demostra di parti di e 
miembronan di e comunidad 
di aeropuerto pa nan salud y 
bienestar. Ademas e evento 
aki tambe ta fortalece e com- 
promiso cu nos stakeholders, 
ta demostra nos compromiso 
cu e comunidad di aeropuer- 
to y ta crea un sentido fuerte 
di comunidad en general”, 
asina Angeline Flemming, 


Director of Health, Safety 
and Sustainability na AAA, a 
expresa. 


STEPS 2023 
Resultado di investigacion 
riba uso di alcohol 


Den aña 2023 Departa- 
mento di Salud Publi- 
co den colaboracion cu 
WHO/PAHO y Central 
Bureau of Statistics (CBS) 
a organisa un investiga- 
cion Nacional cu a carga 
e nomber di STEPS 2023. 


Meta di STEPS 2023 tawata 
pa colecta informacion vali- 
oso riba salud di nos comu- 
nidad di forma cu organisa- 
cionnan encarga cu maneho 
di salud publico por ricibi un 
bista actual di e salud di nos 
poblacion pero tambe conoce 
e factornan di riesgo cu por 
conduci na malesanan cro- 
nico. Conociendo e factor- 
nan di riesgo aki e diferente 
organisacionnan lo por traha 
riba manehonan nobo mas 
dirigi riba mehoracion di e 
salud di nos hendenan. 


Riba topico di uso di alco- 
hol, investigacion Nacional 


STEPS 2023 a conclui cu 
21% di Aruba su populacion 
ta participa na bebemento di 
alcohol excesivo. 
E hende homber ta bebe mas 
alcohol cu un averahe di 5.5 
bebida pa ocasion compara cu 
e hende muhe cu ta bebe 3.3 
bebida pa ocasion. 
Uzo excesivo di alcohol por 
conduci na sobre peso, prob- 
lema cu salud mental, cancer 
y por afecta organonan mane- 
ra curason, higra y stoma. 
Cu e informacion aki conoci, 
e ora a yega pa nos dal e paso 
pa nos salud y “cambia nos 
habitonan” abo ta cla p’e? 


Pa mas informacion like 
nos Facebook page Directie 
Volksgezondheid DVG Aru- 
ba, Follow nos riba Instagram 
directie_volksgezondheid_ 
aruba, subi nos website www. 
dvg.aw, yama nos na 5224200 
of mail nos na servicio@dvg. 
aw 

Aumento di salario na Banco Central 
proposicion indecente y inaceptabel 


(CuraçaoChronicle) 
- 
Den un comunicado di 
prensa, 
Giselle 
McWil- 
liam, lider actual di e par- 
tido MAN, a bisa cu Cor- 
sou actualmente ta e pais 
mas pober den Reino, cu 
aproximadamente 40% di 
e poblacion bibando den 
pobresa. 


McWilliam a enfatisa cu, ade- 
mas di e situacion economico 
precario aki, e pueblo di Cor- 
sou recientemente mester a 
contribui 30 miyon florin du- 
rante 30 aña y Banco Central 
di Curaçao y Sint Maarten 15 
miyon florin durante 50 aña, 
pa salba e pensionnan di EN- 
NIA. 


“E placa aki por a ser usa pa 
aumenta e pension AOV of 
inverti den desaroyo di edu- 
cacion y social,’ McWilliam a 
señala. 


E lider di MAN a critica e 
consideracion di un ‘bench- 
mark’ pa e salario halto di 
directornan di Banco Cen- 
tral, notando cu no ta duna 
un consideracion similar pa 
aumenta pension di AOV, 
beneficionan social, salario 
minimo y restaura e poder di 
compra di e pueblo di corsou. 


“No tin consideracion pa 
inverti den cuido di salud 
a causa di un falta di fondo, 


sinembargo pa motibo cu e 
Banco Central a fracasa den 
su rol manda pa ley, awo nos 
tin cu paga 1.65 biyon florin!” 
McWilliam a exclama. 


Tambe el a menciona cu par- 
lamento a aproba caba e ley 
di “top inkomen”, cual ta 
inclui e salario di e director- 
nan di Banco Central. E ley 
ta declara cu e salario maximo 
anual pa e directornan por ta 
di 386,000 florin pa aña. 


“Mirando e situacion di po- 
bresa y falta di fondo pa hen- 
de por biba un bida digno, 
ademas di e desaroyonan y 
fracasonan den supervision di 
Banco Central den GiRO y 


ENNIA, cual e publico mes- 
ter carga e peso di dje, nos ta 
considera esaki un proposi- 
cion inaceptabel den un pais 


enfrentando asina hopi desa- 
fio financiero y pobresa den 
hogar,” McWilliam a conclui. 


Cft: Saba ta sigui desaroya maneho 
financiero 


The Bottom – Riba 18 di 
juni 2024, Colegio di su- 
pervision financiero di 
Boneiro, Sint Eustatius y 
Saba (Cft) a bishita Saba. 
Ayanan, e Colegio a papia 


cu e Colegio Ehecutivo 
tocante di e desaroyo con- 
tinua di maneho financie- 
ro y e desaroyo organisa- 
cional inicia. 
Corsou lo produci bateria pa vehiculonan 
electrico 


Ademas, a delibera tocante 
di e ambicionnan di Saba 
riba e tereno di – entre otro 
– siguridad di subsistencia y 
e desaroyo economico di e 
isla. E pagonan special cu fre- 
cuentemente ta forma parti 
di e ambicionnan aki, ta pone 
presion riba e presupuesto. 


Durante su bishita, Cft a 
dedica atencion na e mehora 
continua di maneho finan- 
ciero. A pesar cu ya caba for 
di 2014, Saba ta ricibiendo 
declaracionnan 
di 
audi- 
tor aprobatorio tocante di e 
cuentanan anual, maneho 
financiero y e desaroyo di e 
organisacion (financiero) tin 


prioridad riba e agenda di e 
Entidad Publico. Cft a papia 
cu e team di planificacion y 
control di e departamento di 
finanzas, y ta haya cu e paso- 
nan cu a ser duna pa desaroya 
maneho financiero ta algo 
sumamente positivo. 


Na 2023, Hulanda y Saba a 
cera un acuerdo di goberna- 
cion. E acuerdo aki ta enfoca 
riba mehora di siguridad di 
subsistencia, desaroyo eco- 
nomico duradero, clima y 
naturaleza, y fortalecemento 
di bon gobernacion. Cft a 
delibera cu e Colegio Ehecu- 
tivo tocante di e progreso di 
e acuerdonan administrativo 


aki, y nan efecto riba e pre- 
supuesto. 


Un parti considerabel di e 
proyectonan ta ser financia 
for di e pagonan special, loke 
ta pone presion riba e presu- 
puesto regular. Esaki ta debi 
na e hecho cu inversionnan, 
manera e construccion di e 
haf nobo, ta conduci struc- 
turalmente na gastonan mas 
alto pa maneho, mantencion 
y remplaso. 


Pa finalisa e bishita, Cft a 
bishita algun proyecto dirigi 
riba e desaroyo economico 
duradero di e pais. 


(CuraçaoChronicle) 
- 
Corsou lo crea un fabrica 
cu lo produci bateria pa 
vehiculonan electrico y 
otro aplicacionnan. 


E facilidad lo ta localisa den 
Freezone. Curinde, e zona su 
manager, y e compania Meri- 
cano SCMT Energy a firma 
un Memorandum of Under- 
standing (MOU) cu e meta 
aki. 


E MOU a ser firma den pres- 
encia di representantenan 
di Corsou su ministerio di 
asuntonan economico, cual 
a expresa sosten fuerte pa e 
proyecto innovativo aki den- 
tro di Free Economic Zone 
maneha pa Curinde. Esnan 
cu a firma tabata Mr. Samuel 


Kang, CEO di SCMT En- 
ergy y Sra. Jacqueline Jansen, 
CEO di Curinde. 


MR. Kang a declara cu “danki 
na nos relacion cu Caltech- 
incubated Sienza Energy y e 


sosten di e gobierno di Cor- 
sou, nos lo produci baterian- 
an di clase halto na Corsou,” 
Mr. Kang tambe ta ex ehecu- 
tivo di BYD y Hefe di Opera- 
cion na Sienza Energy. 

Fiscalnan ta apela pa sentencia mas estricto den asesinato di Peter R. 
de Vries 


(NLTimes) - Ministerio 
Publico di Hulanda (OM) 
lo haci u apelacion -a cu 
tur 9 sospechoso involu- 
cra den e asesinato estilo 
ehecucion di Peter R. de 
Vries. OM a bisa cu e 7 
homber condena den e 
tiro a ser duna sentencian- 
an cu ta demasiado leve. 
Tambe a apela contra e re- 
tiro di acusacion contra e 
otro dos homber. 


Delano G. a ser condena pa 


tira de Vries na Leidseplein 
den centro di Amsterdam dia 
6 di juli 2021, despues cu el 
a aparece riba un episodio di 
RTL Boulevard. E report- 
ero di 64 aña a fayece 9 dia 
despues. OM a bisa cu e mo- 
tibo tabata cu De Vries a traha 
cu fiscalia su testigo clave den 
e huicio contra hefe di cri- 
men organisa Ridouan Taghi 
y e sospechosonan tabata kier 
causa miedo den publico y 
manda un señal cla di kico ta 
pasa ora bo para contra cri- 


men organisa. 


Kamil e. a ser condena di 
yuda G. huy for di e escena 
y Krystian M. a ser condena 
pa orkestra e asesinato. G. y 
E. a ser duna sentencia di 28 
aña y M. a ser ordena cumpli 
26 aña den prizon. E fiscal- 
nan tabata kier pa tur 3 pasa 
henter bida den prizon. 


OM tambe a pidi termino di 
21 aña contra Gerower M. 
y Erickson O. Sinembargo 


ambos a ser duna un decada 
den prizon pa e corte. E dos 
a ser acusa di graba De Vries 
herida riba caya y distribui e 
imagennan riba rednan social 
cu intencionnan terorista, 
sinembargo e corte a bisa cu 
nan rol den e crimen a ser 
comproba pero no nan deseo 
di causa daño na sociedad. 


Konrad W. a ser acusa di par- 
ticipa den e reportero su ases- 
inato despues cu OM a acusa 
su persona di provee arma, e 
vehiculo pa huy y e materi- 
alnan pa destrui e vehiculo. 
El a ricibi sentencia di 14 aña 
den prizon mientras cu OM 
a pidi 17. 


Mientrastanto, 
Lugrdo 
S. 
su acusacion di asesinato cu 
intencion terorista y partici- 
pacion den un organisacion 
criminal a ser retira. Despues 
di yora y nenga su rol, el a ser 
libera di e acusacion pero si 


a ser condena pa crimen di 
droga y sentencia na 4 siman 
den prizon. OM tabata kier 
14 aña den prizon contra su 
persona. 


OM tambe tabata kier pa Di- 
vainy K. ser encarcela pa 8 
aña y 4 luna, y Christopher 
W. encarcela pa 3 aña. Chris- 
topher ya caba a ser aresta 
den un crimen separa prome 
cu e por a forma parti di e 
asesinato, y corte a bisa cu K. 
ta acusa di actonan prepara- 
torio den e etapa di plan pa e 
asesinato. 


E sistema hudicial di Hulan- 
da ta permiti ambos fiscalnan 
y sospechosonan apela si nan 
no ta di acuerdo cu e vere- 
dicto of sentencia. Tipica- 
mente, un apelacion mester 
keda otorga dentro di 14 dia 
despues cu a lesa e veredicto 
den corte. 
Minister di inmigracion ta retira su sosten 
pa teoria di reemplaso 


(NLTimes) - E minister 
premira di asilo y inmigra- 
cion a retira su sosten pa 
un teoria di conspiracion 
cu migracion en masse 
na Hulanda y otro parti- 
nan di mundo ta parti di 
un complot pa reemplasa 
hende blacno cu hende- 
nan cu no ta blanco for di 
otro pais. 


Marianne Faber, ken ta repre- 
senta PVV, a bisa riba dialuna 
cu mientras e no ta kere mas 
den e teoria nacionalista di 
hende blanco, e ta keda “hopi 
preocupa” cu e cambio di po- 
blacion na Hulanda. El a bisa 
un comite di Tweede Kamer. 


Faber a bisa cu awo “e ta 
distancia su mes completa- 
mente” for di e palabra om- 
volking. E palabra Hulan- 
des ta traduci como “repobla- 
cion,” y ta conecta na e teoria 
Great Replacement. Tambe 
el a bisa cu e no mester a usa 
e termino aki na su audiencia 
di confirmacion dialuna ano- 
chi. E sesion a cuminsa 5or di 
atardi y a dura un periodo ex- 
tendi a causa di e politico su 


varios declaracionnan con- 
troversial y practicanan etico 
den pasado. 


“E hecho ta cu e demofrafia 
di Hulanda ta cambiando. E 
ta valido pa ta hopi preocupa 
tocante esaki. Ami tambe ta 
preocupa. Pero mi ta realisa 
cu e palabranan aki, un po- 
litica conscientemente plania 
pa transforma of reemplasa 
un poblacion, ta incorecto 
y indeseabel. Tambe esaki 
tin conexionnan teribel na e 
pasado y Nazismo,” Faber a 
expresa na e politiconan. 


“Mi no ta kere den un plan 
of conspiracion, y mi partido 
conhuntamente cu mi perso- 
na ta aborece cualkier cos cu 
tin di haber cu Nazinan y nan 
ideologia.” Tambe el a nota 
cu ambos AIVD y NCTV, a 
expresa desaprobacion cu e 
teoria aki. “Mi ta di acuerdo 
cu esey y mi no lo usa e ter- 
minonan aki mas.” El a bisa 
cu e “no tin ningun prob- 
lema” cu distancia su mes di 
esaki, agregando cu “esey ta 
exactamente loke mi ta haci- 
endo awo.” 

Bolivia: Ta acusa Evo Morales di busca un “crisis” cu blokeonan 


(DW) – Gobierno di Bo- 
livia diasabra ultimo a 
acusa e ex-presidente Evo 
Morales di busca un “crisis 
structural” cu anuncio di 
blokeonan di camindanan 
y di corta e mandato di 
Luis Arce, pa “impone” su 
candidatura den eleccion 
presidencial di 2025. 


“Blokeonan cu Evo Morales 
tin planifica ta un golpi pa 
economia, ta afecta e produc- 
cion cu ta dirigi pa abastece 
combustibel y cuminda pa e 
ciudadnan,” minister di Pres- 
idencia, Maria Nela Prada a 
bisa. 
Den ultimo simannan, e 
pais ta sufriendo aumento di 
prijsnan di algun alimento 
manera tomati, siboyo, aros 
y cu Gobierno ta atribui na 
“speculacion” y “interes po- 
litico personal”. 
Prada, den un pronuncia- 
mento for di Cas di Gobierno 
na La Paz, a sostene cu Mo- 
rales ta pretende “genera un 
scenario di crisis structural” 
pa “corta e mandato” di Luis 
Arce. 
“Evo Morales ta dispuesto pa 
blokia nos economia y sacudi 
nos pais, pa impone su candi- 
datura den bon y den malo,” 
Prada a indica. 
Siguidonan di Morales, ken 
tambe ta lider di Movimiento 
al Socialismo (MAS) a adverti 


cu ta bay cuminsa e bloke- 
onan di camindanan den caso 
cu Arce no lo promulga e Ley 
075, cu ta destitui e magistra- 
donan di tribunalnan halto di 
e pais. 
E plaso cu e siguidonan di ex- 
mandatario a pone a caduca 
diahuebs ultimo, pa loke nan 
a insinua cu lo aplica medi- 
danan di presion pa logra e 
promulgacion di e norma. 
E ley a ser aproba pa legisla- 
tivo dianan pasa den un se- 
sion polemico den cual legis- 
ladonan siguidonan di Evo a 


participa hunto cu fracionnan 
di partidonan di oposicion. 
Mientras cu e bloki di Arce, 
tabata ausente y a denuncia e 
ilegalidad di e reunion ey. 
Na final di aña pasa, Tribunal 
Constitucional 
Plurinacio- 
nal (TCP) a extende su fun- 
cionnan y di e magistradonan 
di tribunalnan halto di e pais 
pa evita un “bashi den poder” 
tanten lo realisa eleccionnan 
hudicial. 
Tambe a resolve cu eleccion 
indefini “no ta un derecho 
humano” y cu na e pais ta 


aplica “un biaha so” di forma 
continuo of no. Loke ta afecta 
Morales cu ta busca ta candi- 
dato di MAS na 2025, pero a 
goberna Bolivia for di 2006 te 
cu 2019 cu tres mandato con- 
tinuo. 
Di su parti, diadomingo ul- 
timo Evo Morales a bisa cu 
Gobierno di Luis Arce ta 
busca tira culpa riba dje pa 
protestanan cu ta reclama fal- 
ta di dollarnan y combustibel, 
ademas aumento di algun 
alimento, cu na su huicio, 
Ehecutivo no ta soluciona e 


demandanan ey. 
“Nan ta tira culpa riba nos 
manera a nos ta esun cu a 
nombra ministernan y auto- 
ridadnan di Gobierno,” el a 
bisa. 
E ex-gobernante a afirma cu e 
pais ta “den su pio momento 
cu ora tabata na tempo neo 
liberal,” haciendo referencia 
na añanan anterior na su Go- 
bierno, pa motibo cu “nunca 
a falta combustibel ni dollar- 
nan” entre otro aspecto cu e 
ex-mandatario a cuestiona. 


Colombia: Petro ta sigura cu su Gobierno no ta spion, den contesta na 
denuncia di Corte Constitucional 


(EFE) – Ayera dialuna, 
presidente di Colombia, 
Gustavo Petro a sigura cu 
su Gobierno no ta spion di 
ni un hende, despues cu 
Fiscalia a habri un inves- 
tigacion pa denuncianan 
di un posibel intercepta- 
cion di telefonnan di mag- 
istradonan di Corte Con- 
stitucional. 


“E gobierno aki no ta haci 
loke a haci den pasado,” Petro 
a manifesta riba su cuenta di 
“X” den cual a señala cu “for 
di prome dia di Gobierno e 
orden di e presidente na or- 
ganismonan di inteligencia ta 
pa no usel’e contra oposicion, 
prensa of corte.” 
Fiscal general di Colombia, 
Luz Adriana Camargo, diasa- 
bra ultimo a bisa cu “a ordena 
habri un investigacion core- 
spondiente di forma inme- 
diato” pa denuncianan di un 
posibel spionahe na Corte 
Constitucional di Colombia, 
debi na denuncianan presen- 


ta pa magistradonan. 
Entre e posibel pruebanan 
tin informacion di presunto 
tapgesprek na telefonnan di 
magistrado y otro funcionari- 
onan cu procesonan sensibel. 
Ademas magistradonan tin, 
entre nan funcionnan, esun 
di examina si reformanan 


di Gobierno, aproba medi- 
ante leynan of decretonan, ta 
cumpli cu rekisitonan di con- 
stitucionalidad. 
E investigacion a ser anun- 
cia despues cu e corant El 
Tiempo a revela cu magis- 
tradonan a transmiti infor- 
macion tocante un presunto 


spionahe na huesnan, algo cu 
no ta nada nobo na e pais na 
unda varios caso di spionahe 
a tuma luga na sistema hudi- 
cial anteriormente. 
Ademas, 
revista 
Semana 
tambe a revela cu despues cu 
presidente di Corte Constitu- 
cional, Jose Fernando Reyes, 
a entrega na fiscal un carta 
den cual magistrado Jorge 
Enrique Ibañez a denuncia 
cu e y su casa “ta victimanan 
di un persecucion di parti di 
organismonan di inteligencia 
estatal.” 
E spionahe aki supuesta- 
mente ta inclui tapgesprek 
telefonico, cu colokialmente 
ta ser yama “chuzada” na e 
pais, asina como siguimento, 
elaboracion di perfilnan y 
monitoreo permanente. “Tur 
pa cuenta di su trabou como 
magistrado den e Corte ey,” e 
revista a agrega. 
E caso di “scucha ilegal” 
of “chuzada” ta trata di un 
scandal durante gobierno di 
Alvaro Uribe (2002-2010) 


despues cu a bira conoci cu 
e Departamento Adminis- 
trativo di Seguridad (DAS) 
cu no ta existi mas, e cual 
tabata eherce labornan di in- 
teligencia, a instala microfon 
na Corte Supremo di Husti- 
cia y a intercepta telefonnan 
di hopi personalidad, entre 
nan huesnan, periodistanan y 
opositornan. 
Pa e caso aki ta condena, en- 
tre otro, Bernardo Moreno, 
ex-secretario di Presidencia 
di Colombia y Maria del Pi- 
lar Hurtado, ex-hefe di DAS, 
ken a ser haya responsabel di 
varios delito pa Sala Penal di 
Corte Supremo di Husticia. 
Na september 2017 ex-di- 
rector di DA, Jorge Noguera 
tambe a ricibi un condena di 
7 aña, 10 luna y 15 dia di pris- 
on, como coautor di delito 
di organisacion criminal pa 
realisa “interceptacion na co- 
municacion priva, vigilancia 
y siguimento sin un orden di 
un autoridad hudicial.” 

Jamaica: PNP ta haci yamado pa gobierno confirma situacion di 
capacidad di ICU na e isla 


(JamaicaObserver) - Vo- 
cero di oposicion riba 
salud y bienestar, Dr. Al- 
fred Dawes ta haci yama- 
do na Ministerio di Salud 
y Bienestar (MOHW) pa 
confirma of nenga e re- 
portahenan cu a pesar 
di 210 ventilador registra 
den sistema, tin menos cu 
40 cama den e unidad di 
cuido intensivo (ICU) dis- 
ponibel na e isla. 


Dr. Dawes ta indica cu e 
ministerio a evita contesta e 
preguntanan 
directamente 
tocante e capacidad di ICU 
di e isla, Dr. Dawes a puntra, 
“prome cu e pandemia, taba- 
tin menos cu 35 espacio di 
ICU apropia, sin conta e es- 
pacionan di sala di recupera- 
cion improvisa. Segun repor- 
tahenan, tin alrededor di 35 
espacio di ICU apropia den 
e sistema di salud publico. 
Pakico MOHW no a inclui e 


informacion aki den nan re- 
porte?” 
Segun Dawes, e fracasonan 
pa actualisa significante e ca- 
pacidad di ICU di e pais ta un 
testimonio mas di e falta di 
priorisacion di cuido critico 
di parti di e ministerio. 


El a bisa cu e inyeccion ma- 
sivo di placa den e sistema cu 
a wordo mira durante e pan- 
demia, no tin ningun motibo 
valido pa e pais tin menos cu 


40 cama di ICU pa un po- 
blacion di casi tres miyon di 
hende y cuater miyon di tur- 
ista cu ta bishita anualmente. 
E vocero di oposicion a bisa 
cu e falta di cama den ICU 
ta atrasa cirugianan critico 
manera proceduranan neuro- 
logico y cirugianan compleho 
di cancer. E tambe a afirma cu 
un cantidad innumerabel di 
pashentnan di trauma, stroke, 
septic y post-cirugia a muri 
wardando pa cama di ICU cu 


no a materialisa. 
“Na cualkier momento, tin 
varios pashent cu ta warda 
pa un cama di ICU pa duna 
nan un chens di lucha pa nan 
bida. Como resultado di e ca- 
pacidad limita, e staf ta tuma e 
decision di ken lo haya chens 
pa biba. Ningun pashent, fa- 
miliar, amigo of trahado di 
salud no merece e status quo 
aki,” Dr. Dawes a bisa den un 
comunicado di prensa. 


“Aplaudiendo e cantidad mas 
grandi di ventiladornan den 
historia ta nifica nada si e in- 
frastructura, e personal y e 
ekiponan rekeri no ta poni na 
lugar pa crea suficiente facili- 
dadnan di cuido critico na e 
isla,” el a sigui bisa. 


Dr. Dawes a bisa cu e min- 
isterio di salud mester de- 
clara claramente e capacidad 
di ICU di e pais y delinea e 
pasonan cu ta wordo tuma pa 


aumenta e capacidad pa cubri 
e demanda di e poblacion. 
Siman pasa, Dr. Dawes a haci 
yamado pa un reforma total 
di loke e ta clasifica como un 
sistema di salud publico kibra 
cu ta na e rand di un crisis. 


Dr. Dawes a argumenta cu a 
pesar di un presupuesto au- 
menta, e sistema di salud no 
a logra reduci morto di baby 
y maternal, y no a dirigi ad- 
ecuadamente e prevalencia 
di malesa no-transmisibel, 
cu segun e ta un consecuen- 
cia midibel “pa e fracasonan 
pa implementa y mantene un 
sistema di cuido di salud ad- 
ecua”. 


Su comentario ta bin despues 
di e morto di un baby prema- 
turo na Hospital di May Pen 
na Clarendon na comienso di 
e luna aki cu supuestamente 
ta debi na falta di accesibili- 
dad na ventilador 


Trinidad y Tobago: Minister Cummings ta entama caso contra oficina di 
Abogado General 


(TrinidadExpress) - Abo- 
gadonan cu ta representa 
Minister di Desaroyo di 
Hubentud y Servicio Na- 
cional, Foster Cummings, 
a presenta un caso contra 
e Oficina di e Abogado 
General tocante e disemi- 
nacion di un nota secreto 
di e Special Branch cu e ta 
afirma ta contene un can- 
tidad di acusacionnan no 
funda contra dje. 


E contenido di e nota a wor- 
do descubri pa e Senador di 
e United National Congress 
(UNC) Jayanti Lutchmedial- 
Ramdial durante un reunion 
politico na mei 2022. 


Un team di abogado dirigi 
pa Ramesh Lawrence Maha- 
raj, SC, a presenta e caso di e 
cliente electronicamente den 
nomber di Cummings pa vio- 
lacion di principionan di ley 
comun riba base di uso incor- 
ecto di informacion priva y 
violacion di confidencialidad 
y un violacion di e derecho 
constitucional di e minister 
pa privacidad garantisa pa 
Seccion 4(c) di e Constitu- 
cion. 


“E nota di Special Branch y 
e memorandum a contene 
acusacionnan 
di 
compor- 
tacion incorecto, antietico y 
ilegal den relacion cu e de- 
mandante, den su capacidad 
como un oficial di gobierno, 


un politico y un negoshante.” 


“E hecho di y e contenido di 
e nota di Special Branch y e 
memorandum a scandalisa 
e demandante, a causa daño 
na su reputacion y perdida y 
a causa cu e y su famia y su 
constituentenan berguensa, 
dolor y sufrimento, y a haci 
publico detayenan aleha di e 
asuntonan di negoshi y situa- 
cion financiero priva di e de- 
mandante.” 


“A pesar di e hecho cu e acusa- 
cionnan y/of afirmacionnan 
conteni den e nota di Special 
Branch y e memorandum ai- 
nda ta warda un investigacion 
cu ainda no a keda cla,” e de- 
mandante a indica 


Dia 8 di juni, Maharaj a tene 
un rueda di prensa durante 
cual el a bisa cu Cummings 
tin intencion di tuma accion 
contra e Estado pa motibo di e 
nota cu a wordo filtra pa pro- 
teha su reputacion. 


Maharaj a bisa cu notanan 
secreto manteni pa e Special 
Branch tabata considera no 
solamente como secreto sino 
tambe como priva y confiden- 
cial, cu ta nifica cu e miem- 
bronan di e Special Branch y 
e Servicio di Polis lo sa cu tal 
notanan y nan contenido no 
mester wordo publica. Pero 
sinembargo, di algun mane- 
ra, e nota a cay den man di 


Lutchmedial-Ramdial. 


El a indica claramente, sinem- 
bargo, cu Cummings no ta 
tuma accion legal contra Abo- 


gado General Reginald Ar- 
mour, SC, den su capacidad 
personal, sino contra su ofi- 
cina. Esaki ta pa motibo cu e 
Oficina di e Abogado General 


ta e representante legal di tur 
entidad estatal, incluyendo e 
Servicio di Polis di Trinidad 
y Tobago, di cual e Special 
Branch ta forma parti. 


Zaccagni ta anota den tempo extra 
pa Italia avansa den Euro 2024 


(AP) — Substituto di 
Italia, Mattia Zavvagni a 
anota den e ultimo min- 
uut di tempo extra pa 
Italia avansa na etapa di 
knockout di Euro 2024 
despues di empata Cro- 
acia 1-1 dialuna. 


E tiro di Luka Modric den 
segundo mita tabata mustra 
manera e lo pasa Croacia 
como finalista den Grupo 
B, pero Zaccagni a manda 
un tiro briyante den e di 
ocho minuut di tempo ex- 
tra pa horta un final furioso 
for di e campeonnan defen- 
sor. 
Italia tabatin mester di un 
punto pa progresa, mien- 
tras Croacia realisticamente 
tabatin mester di gana pa 
keda den e torneo. E Cro- 
atanan tin dos punto for di 
nan tres wega, y tabata na 
merced di e otro resulta- 
donan pa mira si ta sufici- 
ente pa continua como un 
di e miho tercer lugarnan. 
Modric a anota 33 seconde 
despues cu portero Italiano, 
Gianluigi 
Donnarumma 
a scapa su penalty, con- 
vertiendo asina den e golia- 
dor di mayor edad den his- 
toria di e torneo. Modric, 


cu 38 aña, 289 dia di edad 
dialuna, a kibra e record di 
Ivica Vastic, kende tabata 28 
aña, 257 dia ora el a anota 
pa Austria contra Polonia 
na Euro 2008. 
Despues cu Modric a faya 
e penal, Croacia inme- 
diatamente a ataca atrobe 
y Donnarumma mester a 
scapa un tiro di Ante Bu- 
dimir. Modric a bula riba e 
rebound den minuut 55. 
E gol a manda yobida di 
cerbes na shelo mientras fa- 
naticonan Croata ecstatico 
a tira e cups cu nan tabatin 
den e celebracionnan. 


Alessandro Bastoni a re- 
sponde cu un cabezaso 
como respuesta ya cu e 
Italianonan a haya nan mes 
diripiente den necesidad di 
un gol. Derota por a mira e 
campeon defensor knocked 
out dependiendo di e resul- 
tadonan di otro weganan. 
Modric a converti su habi- 
lidadnan den defensa te cu 
el a bandona e partido cu 
aplauso den minuut 80. 
Pero Italia a mantene su 
presion, y finalmente esaki 
a duna resultado na e ul- 
timo minuut posible cu e 
tiro di Zaccagni. 


Spaña cu hopi cambio ta derota 
Albania 1-0 pa completa etapa di 
grupo perfecto 


(AP) — Spaña a cambia 
casi henter su alineacion 
y toch a mantene su inicio 
victorioso den Campeonato 
Europeo cu un victoria 1-0 
riba Albania, elimina di- 
aluna. 


Cu su team ya sigura di gana 
Grupo B, coach Luis de la 
Fuente a cambia 10 di su start- 
ernan y Spaña a gana tur tres 
wega di grupo den Euro pa 
prome biaha desde 2008, ora 
el a continua pa gana e torneo. 
Un gol den minuut 13 for di 
Ferran Torres y e save di por- 
tero David Raya den tempo 
extra for di Armando Borja a 
sigura cu Spaña a completa 
e etapa di grupo sin concede 


un gol. 
Italia tabata e otro clasificador 
di Grupo C despues di empata 
cu Croacia 1-1. 
Albania tabatin mester di al me- 
nos un empate pa tin speransa 
di clasifica pa etapa di knockout 
pa prome biaha, hasta como un 
di e miho teamnan den tercer 
lugar. E perdida a nifica cu a 
keda na ultimo lugar. E fracaso 
di Albania den derota Spaña 
ta nifica cu Inglatera, Francia 
y Hulanda tur tabata sigura di 
clasifica pa etapa di knockout 
sin importa kico pasa den nan 
ultimo wega di grupo. 
Tur e teamnan aki tin cuatro 
punto di dos wega y lo clasifica 
al menos como un di e miho 
teamnan den tercer lugar. 

Celebrando Olympic Day den gran forma: 
Olympic Day Run & Celebration hunto cu IBISA un exito rotundo 


Durante diasabra mainta 
riba Vondellaan, dilanti 
oficina di Comite Olimpico 
Arubano, nos a celebra dia 
internacional di Olimp- 
ismo, unda cu a sigui cu e 
iniciativa internacional di 
#letsmove, unda a colabora 
cu IBISA su Kids run. 


Durante e run aki, mas di 750 
mucha a participa di tur edad, 
y inclusion tabata grandi, como 


por a mira muchanan di tur 
nivel di deporte a participa y 
disfruta di e bunita evento aki. 
Alabes e celebracion a tuma 
luga den gran forma, unda 
varios federacion deportivo 
tabata presente pa haci demos- 
tracionnan, y partner di COA 
den e movecion olimpico, 
Royal Aruba Aloe tabata pre- 
sente cu nan DYI scrub station, 
cu sigur a haya bon acogida. Sin 
lubida e diferente stations unda 


por a saca potret of traha video 
360 cu e antorchanan olimpico 
presente. 


Movecion ta un manera sano 
y saludabel di celebra nos dia 
internacional di Olimpismo, y 
esaki sigur tabata un dia cu hopi 
ambiente y energia positivo. 
COA kier gradici tur partner 
cu a haci e evento aki posibel, 
manera IBISA, Comision di 
Atleta Olimpico y Aruba Bank. 

Robert Thiel ta haya reconocemento pa su trayectoria di 50 aña den 
farandula di Aruba 


Diasabra dia 15 di juni ul- 
timo Robert Thiel a cel- 
ebra su 50 aña den faran- 
dula na the New Chinese 
Club. Minister di Cultura 
Xiomara Maduro tabata 
presente y a haci uzo di 
e oportunidad pa por a 
duna un reconocemento 
na Robert Thiel. 


Robert Thiel a nace dia 5 
Januari 1958 den e humilde 
bario di Paradera y cu su 12 
aña el a siña toca cuarta cerca 
su Omo Fernando. Despues 
e la haya e oportunidad di 
tuma les di musica na Marti- 
nus School na Paradera, cerca 
Juffrouw Maybeline Arends- 
Croes cu a caba di yega for di 
Hulanda. 


E mesun temporada, Rob- 
ert a haya un vakantie job 
na Natural Bridge y aki ta 
caminda el a conoce e piani- 
sta Jossy Luidens. Eynan el a 
cuminsa siña toca piano ora 
e tawata trahando. Jossy mes 
tawata siñ’e con pa pone su 
dedenan riba piano. Despues 
di 1 aña cu e por a domina 
e piano basta bon, cu su 16 
aña e tawata toca na Natural 
Bridge pa e turista-, y local- 
nan tur diadomingo. Aki su 
carera musical como pianista 
a cuminsa. 


Cu su 17 aña Robert a haya 
un chens pa toca cu un banda 
musical cu yama Revolucion 
Latina, bou direccion di Sr. 
Pedro Quandes y Director 
Martin Quandus, na unda ela 
toca 10 aña cu nan y a graba 2 
L.P. na Colombia y un par di 
45 na Aruba. 


Despues el a biaha pa Cu- 
raçao pa trabao y eynan el a 
siña toca trompet cerca Pa- 
pachi Isenia y e dominicano 
Kilvio Fernandez. Robert a 
forma parti como trompetista 
pa e banda La Tremenda, The 
Apple, y La Seleccion. 


Despues di 5 aña na Curaçao 
e la bolbe bek Aruba y aki el 
a bin toca piano pa La Nueva 
Fuerza. Na 1988 Robert a 
lanta su mes un banda na aña 
1cu yama Grupo Candela, cu 
a gana Cancion di aña y Ban- 
da di aña. 


Na aña 1985 Robert a biaha 
pa Hulanda pa forma parti 
di e banda Sensacion Latina, 
hunto cu su ruman chikito 
Efigenio Thiel (q.e.p.d), ey- 
nan nan a toca hunto. E ora 
Robert, Efi y Albert Albertsz 
a dicidi di lanta e banda Los 
Bravos. 


Na 1989 nan bin Aruba pa 
toca den Carnaval y a bin 
residencia bek. Despues nan 
a drenta Hotel pa toca pa e 
turistanan. Na 1992 Robert 
a cuminsa toca den Restau- 
rant na Talk of The Town, na 
aña 2000 Robert a bay toca 
na Restaurant La Dolce Vita., 
despues na 2004 a bay toca 
den Seaport Casino. Na aña 
2017 Robert a cuminsa toca 
free lance na Cas di famia 
hunto cu e cantante Nicole 
Martines-De Kort. Ademas 
Robert a toca na e.o. Peanuts 
Restaurants, Djispie’s Place, 
fiesta di casamento, fiesta di 
ricibimento, fiesta di cum- 
pleaños, etc. 
Na varios ocasion Robert su 
cancion a sali cancion di aña 
di varios Top di Cancionnan 
di Fin di Aña. Nos por corda 
e popular cancion cu nos tur 
a yega di baila y disfruta den 
fiestanan manera “Duna Bo 
Un Serenata”, cu te dia di 
awe ta pidi na tur fiesta. 


Na casi final di e discurso 
Robert “Riba Wiel” Thiel a 
haya su plakkaat di recono- 
cemento pa su 50 aña den 
farandula. E reconocimento 
ta bisa: Gobierno di Aruba, 
Reconocimento na ROB- 
ERT THIEL. Danki pa de- 
leita, mantene y promove nos 
herencia musical pa mas di 
50 aña. 


Robert a ricibi su recono- 
cimento bao di aplauso di 
tur esnan presente. Minister 
Maduro a toca tambe e honor 
pa duna un reconocimento 
na varios musico cu durante 
e ultimo 50 aña a acompaña y 
sostene Robert Thiel durante 
su trayectoria musical. Tabata 
un bunita celebracion cu a 
conta cu presentacion di vari- 
os banda y amigonan musico 
di Robert, como tambe Mr. 
Saab cu a bini for di Corsou 
y tambe presentacion di Rob- 
ert Thiel su propio yiu Jeon 
& Friends. 


riba caya 
a16 

Polis a detene chauffeur bao influencia di substancia cu a bay dal riba e 
cura di Marriott 


Diadomingo madruga a 
drenta informe di un acci- 
dente banda di Marriott, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata di 
un chauffeur bao influencia 


di un of otro substancia cu 
a bay dal riba e cura di Mar- 
riott. 


Polis a test e chauffeur y ela 
surpasa e limite permiti. Po- 
lis a detene e chauffeur ppa 
a core bao influencia y oca- 
siona un accidente. 


Polis a detene chauffeur coriendo malo bao influencia di alcohol 


Diadomingo 
madruga 
durante patruya ta nota 
un auto coriendo malo 
riba caminda na Eagle 
Beach, mesora nan a duna 
e chauffeur señal pa para. 


Ora polis a bay test e chauf- 
feur esaki a surpasa e limite 
permiti y polis a detene e 
chauffeur. 


Polis a topa persona mal benta riba caminda y cu 2 homber banda di 
dje, a pidi ambulans cu urgencia 


Diadomingo madruga du- 
rante patruya polis a bin 
topa un persona benta 
abao riba caminda ban- 
da di un auto y cu 2 per- 
sona masculino banda di 


e persona, nan a nota cu 
e persona ta mustra malo 
cu comportacion raro, pa 
kita tur duda a solicita 
presencia di ambulans cu 
urgencia. 


Un di e hombernan ta bisa cu 
e ta biba no mucho leu y cu 
el a bebe demasiado alcohol y 
esey tin e asina. 


Un di e hombernan kier a 
bay cun’e pero polis a bisa 
laga ambulans bin controle. 
Na yegada di e ambulans nan 
a controla e persona pero e 
persona mes a nenga di bay 


cu e ambulans y a keda na e 
sitio. Ambulans a bay polis a 
tuma e nombernan di esnan 
presente y sigui cu su patruya. 


riba caya a17 

Adictonan ambulante ta apoderando di casnan bandona buscando un 
refugio 


Diasabra merdia a drenta 
informe di cu lo tin un 
adicto ambulante cu lo ta 
drentado den un cas ban- 


dona na Wilhelminastraat, 
mesora a dirigi un patruya 
na e sitio. 


Na yegada di e patruya nan 
a revisa e cas pero aparente- 
mente e adicto no tabata na 
su refugio e momentonan ey. 


Polis a keda di tira extra vigi- 
lancia pero e doño di e cas 
tambe a ser conseha pa haci 
algo mas pronto posibel sea 


dreche pa huur of biba eynan 
si no bende. 


Boom di boto di bela a bay dal trahador di watersport riba boto 


Diasabra mainta a drenta 
informe di un incidente 
riba un boto di bela unda 
un boom di e bela a dal e 
bente abao y e trahador 
tabata keha di masha hopi 
dolor. 


Mesora a dirigi tanto polis 
como ambulans na Pelican 
Pier. Na yegada di e patruya 
ya caba e personal di ambu- 
lans tabata hibando e victima 
den ambulans pa transporte 
pa hospital. 


Nan a dispara 4 proyectil riba porta di un 
cas na Tanki Leendert 


Diasabra mainta tempran 
un habitante di Tanki 
Leendert 
a 
ripara 
cu 
desconosidonan a dispara 
4 projectil riba e porta di 
su cas. 


El a keda di notifica autoridad 
di e hecho aki cual lo a sosode 
den oranan di madruga. 


Polis a bay atende un persona cu problema di salud mental cu a kere e ta 
“Zorro” y tabata zwaai spada 
Diasabra mainta durante 
patruya polisnan di T.O.P. 
(Tourism Oriented Po- 
lice) pasando banda di 
Oficina Central di Post a 
nota un persona cu tabata 
zwaai cu spada, mesora 
polis a acerca e individuo 
y cu tactica a desarme. 


A bin logra haya sa cu ta un 
persona conosi pa tin prob- 
lema di salud mental. Nan a 
pidi e vehiculo di transporte 
pa hib’e warda di polis y a 
contacta slachtofferhulp pa 
intermedia pa wak si ta in- 
terne na respaldo. 


A18 ribA cAyA 

Na Noord polis a detene homber cu a choca su pareha 


Diasabra 
madruga 
a 
drenta informe di un caso 
di problema di pareha 
unda e cos a bay asina leu 
unda un homber a cho- 
ka e muher na un cas na 
Noord, mesora a dirigi un 
patruya na e sitio. 


Na yegada di e patruya a bin 
compronde cu e situacion ta 
tenso y pa mas seguridad po- 
lis a detene e homber y a bay 
warda di polis cun’e. 


Polis a confisca brommer sin papel cu number falso y cu a pasa den verboden 


Diabierna anochi durante 
patruya na Companashi 
polis a nota un brommer 
drenta direccion prohibi, 
mesora nan a bay si tras y 
a par’e. 


Ora a control’e a bin descu- 
bri cu su papelnan no ta na 
ordo y e number ta falso. Po- 
lis a confisca e brommer te 
ora cu e motociclista regla su 
papelnan y e por pasa busk’e 
na warda. 


Polis a detene homber cu a bay na cas di 
su ex y a maltrat’e 


Diasabra mainta a drenta 
informe di un caso di 
maltrato 
na 
Sabana 
Blanco, mesora a dirigi un 
patruya na e sitio. 


Na yegada di e patruya a bin 
compronde cu aki ta trata 
di un ex cu a bin na cas di e 
dama y a maltrat’e pero na 
yegada di e patruya e homber 
a logra huy pero polis a keda 
den cercania wak si e homber 
ta bolbe y asina a sosode pero 
polis tabata tey y a gar’e y 
detene pa maltrato. 


E dama a keda di bay entrega 
un denuncia pa e maltrato na 
oficina di recherche. 


Polis y ambulance a bay cu 
urgencia na e basketballveld 
na Nijhoffstraat pa un 
persona cu 3 hinca y 
gravemente herida 


Diabierna anchi a drenta 
informe di cu tin un yiu 
a yega cas cu un herida 
di hinka na un cas na Ni- 
jhoffstraat, mesora a di- 
rigi tanto polis como am- 
bulans na e sitio. 


Na yegada di e patruya a a 
bin compronde cu meintras 
tabata tin un pelea andando 
un persona a ser hinca na 3 
biaha y esaki a sosode banda 
di e basketballveld den Ni- 
jhoffstraat. E victima ta un 
persona di 33 aña cual a ser 
hinka 2 biaha na su abdomen 
y un biaha na su pecho. Po- 


lis a pone un paña pa wanta 
e sangramento y a nota cu e 
condicio di e victima ta em- 
peorando y a pidi e ambulans 
cu mas urgencia pero e trafi- 
co tabata druk. 


Na yegada di e ambulans nan 
a atende rapidamente y cu 
urgencia acompaña pa polis 
a escolta e ambulans pa hos- 
pital. Na e sitio di e susedido 
polis a papia cu 3 testigo y 
polis a logra captura e prome 
sospechoso y a hiba esaki cu 
urgencia na warda di polis pa 
asina saca afor kiko ta e prob- 
lema. 


servicio/sorteo A19 

Resultado Sorteo 
Junio 24 


Cadena Alexander Lottery ta presenta resultado di weganan di suerte 


merdia 




5049 
6172 


FP 


988 


Sorteo # 4306 


Sorteo # 2362 


0370 


5625 


Sorteo # 4306 


X3 


0385 


Sorteo # 4306 


Sorteo # 1180 


Aries 


0522 


X2 


Letter 


0 
0 
0 


0 


0 


590 


1395 


0 
0 
0 
0 
0 



8 



7718 


X2 


Proximo Jackpot 


50.000,- 


Sorteo # 6512 


Sorteo # 


x afl 8,00 


x match 4 


Mega Ball 


Proximo Jackpot 


300.000,- 


x match 4 


Sorteo # 


6514 


Sorteo # 6079 


Sorteo # 1009 


x afl. 500,00 


x afl.15,00 
x afl 50.00 


Cancer 


FP 


216 


x Jackpot 


Sorteo # 8276 
Sorteo # 


Sorteo # 2025 


6854 


5949 


Sorteo # 7320 


x Jackpot 


x match 4 
x afl. 12,00 


FP 


Joker 


0712 
1.000.000,- 


x Jackpot 
x match 4+ 


Proximo Jackpot 


02-04-19-24-26 


8701 


Afl. 400.000,- 


anochi 


diario 
Korsou 
super4 
flamingo 


2183 
7395 
7959 
1152 
5759 
3702 
super5 
2351 
3186 
1361 
- 
2121 


Grandioso fundraising pa Q-Jaelly na Club 
Primavera! 


Diadomingo 30 di Juni 
GLW Foundation y GLW 
Production pa organisan- 
do un grandioso Fundrais- 
ing Event pa un criatura 
di 4 aña yama Q Jaelly. 


Q-Jaelly a wordo diagnostica 
cu e condicion di Charcot 
Marie Tooth Tipo 2 cual ta 
un enfermedad unda e spier- 
nan ta degenera y poco poco 
lo stop di funciona, y p’esey 
mes famia ta buscando un 
mihor opcion pa un mihor 
calidad di bida na Hulanda. 


Pa e motibo aki tambe ta 
organisando un evento den 
Club Primavera for di 10or 
di mainta te cu 7or di ano- 
chi. Lo tin snack box, cake 
box, pan dushi , croquette, 


pastechi, y parti merdia lo tin 
pan cu hotdog, pan cu ham- 
burger, arroz con pollo, sopi 
carni, sopi galiña , y mas cos 
pa saboria. Un bar bon surti 
y tambe lo tin collect box na 
Club Primavera. 


Candidatanan di Miss Teen 
tambe lo ta riba caminda pa 
asina collect tambe riba ca- 
minda. Si bo persona ta desea 
di aporta financieramente of 
cu un snack/cuminda of cos 
dushi ppor fabor Whatsapp 
na 561-6151 pa mas informa- 
cion. Amigonan comerciante 
cu ta desea di donante pro- 
ducto tambe ta mas cu bon 
bini 


Ban yuda e famia aki cu e 
fondonan necesario pa asina 


nan por establece nan mes na 
Hulanda pa un mihor calidad 
di bida. Ban uni hunto pa e 
bunita causa aki. 


Procedura pa biaha cu 
menor di edad 


Diamars mainta, direc- 
tor di Inmigracion Aruba 
(IA), Sr. Andrew Hoo, a 
duna un conferencia di 
prensa tocante e proce- 
dura pa biaha cu menor di 
edad. Manera ta 
conoci, 
tin 
diferente 
rekisito pa biaha cu un 
menor di edad, pues a 
delinea esaki mirando cu 
vakantie di scol ta den 
porta. 


Cada aña, Inmigracion Aru- 
ba, ta confronta diferente 
caso caminda mayornan pa 
un of otro motibo no tin e 
documentonan necesario pa 
biaha cu un menor di edad, 
p’esey desde dos aña pasa e 
formulario di permiso ta ob- 
tenibel riba e pagina di Gobi- 
erno, esta: www.gobierno.aw 
, asina comunidad por down- 
load esaki facilmente ora ta 
biaha cu un menor di edad. 


Segun director di Inmigra- 
cion Aruba, e procedura ta 
necesario, pasobra Aruba tin 
cu cumpli cu e reglanan in- 
ternacional contra traficacion 
di hende (mensenhandel en 
mensensmokkel). 
Tambe, 
mester proteha e menor di 
edad di, por ehempel, se- 
cuestro. 


Cada persona cu ta desea di 
biaha cu un menor di edad, pa 
cualkier motibo, sea vakantie, 
biahe di scol of biahe pa de- 
porte tin cu yena e formular- 
io “Toestemming reizen met 
minderjarig kind” (Permiso 
pa biaha cu un menor). Asi- 
na por demostra, ora di pasa 
control na Inmigracion, cu di 
berdad tin permiso pa biaha 
cu e menor di edad. 
Un bes cu download e for- 
mulario, mester yena esaki 
completamente. Hunto cu e 
formulario, mester entrega e 
siguiente documentonan: 


- Copia paspoort di esun 
cu ta duna permiso (mayor/ 
voogd); 
- Copia paspoort di acom- 
pañante; 
- Copia paspoort di e 
menor di edad; 
- Si ta aplicabel, copia di 
permiso valido; 
- Si ta aplicabel, copia di 
gezag register; 
- Copia di pasashi di re- 
greso. 


Banda di esakinan, ta posibel 
pa entrega e “geboorteakte” 
di e menor di edad, sinem- 
bargo esaki no ta necesario 
si cumpli cu e prome rekisi- 
tonan menciona. 


Mester hiba e formulario y 
tur otro documento na ofi- 
cina principal di Inmigracion 
Aruba pa control y stempel. 


Inmigracion Aruba ta haci 
un apelacion na cada mayor/ 
persona cu ta desea di biaha 
cu un menor di edad, pa tene 
cuenta cu e proceso aki por 
tuma tempo den e temporada 
druk di vakantie, pues ta sug- 
eri pa hiba e formulario y tur 
otro documento, minimo 4 
dia prome cu biaha. Di e for- 
ma aki, lo evita di haya prob- 
lema y/of perde vuelo. 


Keda pendiente pa ricibi mas 
informacion den e simannan 
nos dilanti. 


King Classic Sudoku 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Kibrahacha 
Tel. 583 4908 


San Nicolas: 
San Nicolas 
Tel. 584 5712 


TA BUSCA 


amar Beach Wear 
ta busca 
“Sales Person” 
Por yama na 
Tel. 561 1189 


_______________________________218076 


TA BUSCA 
Fireson Brewing Company 
ta busca 
“Cook” 
Por yama na 
Tel. 699 3495 


_______________________________218074 


Onigiri: No mesun famoso cu ramen of 
sushi pero toch ‘’soul food’ di Hapon 


(AP) - E palabra “Oniri- 
gi” a bira parti di Oxford 
English Dictionary e ana 
aki, prueba cu e bala di 
aros humilde y parti clave 
di cuminda Hapones a 
drenta uso global. 


E balanan aki di aros ta yena 
cu un variedad di diferente 
ingrediente y tipicamente 
lora den seaweed. E ta un 
plato di tur dia cu ta e nifi- 
cado di “washoku”, un tipo 
di 
cuminda 
tradicional 
Hapones cu a ser designa un 
UNESCO Tangible Cultur- 
al Heritage un decada atras. 


Onirigi ta “fast food, slow 
food y soul food,” segun Yu- 
suke Nakamura a bisa, ken 
ta lidera Onigiri Society na 
Tokyo. 


E ta lihe pa motibo cu por 
haya esaki hasta na minimar- 
ketnan. Slow pa motibo cu e 
ta usa ingredientenan di lama 
y montaña, segun el a splica. 
Y ‘soul’, pa motibo cu hopi 
biaha e ta ser traha y consumi 
entre famia y amistadnan. 
Tampoco tin mester di nin- 
gun herment, solamente bo 
mannan. 


Onigiri, den su forma mas 
original, a cuminsa den siglo 
11; e a menciona den Mura- 
saki Shikibu su “The Tale of 
Genji.” Tambe e ta aparece 
den Akira Kurosawa su pelic- 
ula clasico “Seven Samurai” 
como e regalo mas grandi di 
gratitud entre agricultornan. 


Kico ta pone den onigiri? 
E caracterisa pegahoso di 
aros Hapones ta clave. Loke 
ta ser poni aden ta ser yama 
“gu”. Un faborito di semper 
ta umeboshi of plum sala. 
Tambe mentaiko, cual ta un 
tipo di webo di pisca cu ta 
pica. Sinembargo, en general, 


cualkier cos por ser poni den 
un Onigiri, te hasta keshi of 
soseishi. 


E bala di aros despues ta ser 
losa cu seaweed. Te hasta un 
solo onigiri grandi lo haci un 
cuminda, aunke hopi hende 
lo come mas cu esey. 


Pronostico di tempo 


Tempo: 
Awe tardi y awe nochi: leve- 
mente te parcialmente nubla 
y generalmente seco 
Den marduga y mañan: par- 
cialmente nubla cu un awa- 
sero breve 


Temperatura 
maximo 
33 
grado celsius 
Temperatura 
minimo 
28 
grado celsius 
Indice di calor (heat index) 
den y rond di oranan di mer- 
dia: 34 pa 40 grado celsius 
UV index: 12 


Bahada di solo : 7:08 pm 
Subida di solo : 6:16 am 


Biento: 
Modera te basta fuerte for 
di direccion generalmente 
oost; 
Forsa 4 te 5 (20 te 39 km/ora, 
11 te 21 nudo). 
Durante di dia of den awa- 
sero fuerte te posiblemente 
duro den rafaga; 
Forsa 6 te 7 (40 te 61 km/ora, 
22 te 33 nudo) 


Situacion general di tempo 
pa proximo 24 ora: 
Humedad disponible lo por 
induci un awasero local den 
oranan di marduga y mainta 
di diamars. Un otro tropical 
wave ta situa den parti oost 


di Caribe y lo pasa den region 
local bayendo west durante 
di diamars pa diaranson. Hu- 
medad y aire instabil trece 
pa e sistema aki lo por in- 
duci algun awasero pasahero 
te breve cu tambe un chens 
chikito pa lamper cu strena. 
Mas aleu tin cu bisa cu stof 
di Sahara lo drenta region un 
biaha mas y stroba visibilidad 
y trece aire di calidad abou. 
Ta sugeri personanan cu aler- 
gia y problemanan respirato- 
rio ta tene esaki na cuenta. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: Modera cu ola- 
nan alrededor di 4 pa 5 pia, 
localmente 6 pia. 


A21 

Den cunucu di yerba berde E ta ponemi sosega 
E ta hibami na awanan trankil pa mi sosega 
Salmo 23 :2 


Conforme cu boluntad di SEÑOR nos ta anuncia 
fayecimento di: 


Joseph Wilbert Stanley Pourrier 
*11-09-1961 - † 17-06-2024 
Yui di: Everardo y Regina Pourrier 
Na bida: Voorzitter di PEVESA, Miembro di fundacion 
STT, 
Ex Miembro di directiva STT 
Na nomber di su 
Yiunan stima: Stelyan Pourrier y Cedric W 
Starling Pourrier y Jesus R 
Stenlis Pourrier y Walter P 
Ruthline Jullienne Lue y Darring O 


Nietonan: Liondrick, Jaydrick y Jaironn 


Rumannan:†Severino Pourrier y Famia 
†Ramona Dorcas y Famia 
†Filomena de Windt y Famia 
Sonia Herde y Famia 
Ludwina Pieters y Famia 
Judith Pourrier y Famia 
†Maria Pourrier 
Jesus Martines Pourrier 


†Magda Arrindell y Famia 


†Ramon Pourrier 


Steven Pourrier 


Ceraldine Davelaar y Famia 
Ex- casa: Odalis Orman y yiunan Richenella y Sholyan 


Tanta: Margot Thode y Famia 


Demas famia, subrino y subrinanan, primo y primanan, swa 
y cuñanan 
Gerencia, Staff y Personal di Setar N.V. 


Su coleganan di afdeling RBTS, afdeling Algemene Dienst, 
Afdeling Account management, afdeling di HR y di 
Marketing, Afdeling di PK y OSP 


Su bon amigonan di High Performance y Valentinos, 
Amigonan di Sams Store, di Secure Logiq, amigonan di 
Avigilon 


Su bon amigo y amiganan di cas cu semper a yud’e , 
sostene y semper tawata tey p’e, cu ta mucho hopi pa 
menciona, su bisiñanan y demas amistadnan. 


Famia y amigonan na Boneiro, Curacao, Merca y Hulanda 


Famia: Pourrier, Orman, Tromp, Dorcas, De Windt, 
Pieters, Wernet, Davelaar, Arrindell, van der Blonk, Llanez, 
Jansen, Gomez, Keteldijk, Croes, Vrolijk, Quant, de Windt, 
Maduro y Thode. 


Condolencia ta tuma lugar dialuna, 24 juni 2024 na Aurora 
Funeral Home, di 7:00 pm pa 9:00 pm. 


Acto di despedida lo tuma lugar Diamars, 25 juni 2024 di 
9:00 a.m. pa 11:00 a.m, na Aurora Funeral Home, sigui pa 
cremacion den seno familiar. 


Nos ta lamenta cu despues di entiero nos no por ricibi 
bishita di condolencia na cas. 


Nos ta pidi disculpa si den nos tristesa nos por a lubida un 
of otro persona. 


Como Stanley ta un hende alegre nos lo desea pa tur 
atendido bisti na color. 


Señor ta mi wardador, min tin falta di nada. 
Den cunuco di yerba berde e ta pone mi sosega. 
E ta hiba mi na awa trankil. 
Pa mi bolbe haya forsa 
Salmo 23 


Cu tristesa den nos curason pero conforme cu bolontad di 
Dios, nos ta anuncia fayecimento di nos Ruman, Tanta y 
Prima: 


Sra. Vda. Bertha Maduro Thiel 
* 11 mei 1934 – †20 juni 2024 


Na number di su: 
Rumanan: 
Emelina Thiel 
Mathias y Mina Thiel – Caster 
Sr Vdo Simeon Thiel y †Filomena Geerman, Sra Vda 
Violeta Lampe Croes y Famia 
Damaso Thiel 
Esteban y Gretha Thiel-Dirksz 
†Rumannan den felis Memoria 
Sobrina y sobrinonan, primo y primanan, ihanan y demas 
Famia: Thiel, Caster, Kock, Maduro, Croes, Klooster, 
Dirksz, Dap, Koolman, Geerman, Fawcett, Gomes, 
Werleman, Booukhoudt, Perez. 


Oportunidad pa condolencia y despedida lo tuma lugar 
diaranson 26 di Juni 2024 di 9.00 pa 11.00 am na Aurora 
Funeral Home. 
Cremashon lo tuma lugar den seno familiar. 
Disculpa nos si den nos tristesa nos por a lubida algun 
familiar, amigo of conocir. 


Señor ta mi wardador, mi’n tin falta di nada 
Den cunucu di yerba e ta ponemi sosega. 
E ta hibami na awa trankil. 
Pa mi bolbe haña forsa. 
Salmo: 23 


Cu dolor na nos curason; pero conforme cu boluntad 
di Dios nos ta anuncia fayecimento di: 


Virginia Criskla Maria Angela 
mihor conoci como: ”Vilma” 
*27-10-1954 †18-6- 2024 


Acto di entiero lo wordo anuncia despues. 


Señor ta mi wardador, mi’n tin falta di nada 
Den cunucu di yerba e ta ponemi sosega. 
E ta hibami na awa trankil. 
Pa mi bolbe haña forsa. 
Salmo: 23 


Cu hopi tristesa na nos curason pero agradecido 
pa tur loke nos a comparti cune, nos ta anuncia 
fayecimento di nos casa, tata, welo, ruman, omo y 
amigo: 


Felix Rufino Croes 
Mihor conoci como Feli 
*07 november 1937 - † 23 juni 2024 


Na nomber di su: 
Esposa: Reina Croes-Hernandez 


Yiunan: 
Edgar y Yosmar Croes-Heide 
Eugene y Lori Pick 


Nietonan: 
Ziyon y Zavianna Croes 


Bon amigonan di famia: Ben y Carla van Welie 


Rumanan: 
Lucy y Raymond Kelly 
† Edwin y Jolanda Croes y famia 
Lucas y † Glenda Croes y famia 
† Sila Croes 
Livia y Dolf Boekhoudt y famia 


Swa y cuñanan: 
† Mai & † Nini Hernandez y famia 
† Roman y Rosa Hernandez y famia 
† Chimbo y † Betty Hernandez y famia 
† Rosa y † Eddy Lacle y famia 
Sai y Dora Hernandez y famia 
Ina y Nick de Mey y famia 
† Candy y Carmen Hernandez y famia 


Iha y Ihanan 
Primo y primanan 
Comer y Comper 
Bisinjanan 


Demas famia: Croes, Hernandez, Heide, Pick, De 
Mey, Lacle, Feliciano, Croeze, Boekhoudt, Erasmus, 
Gomez, Kelly, van Welie. 


Condolencia ta tuma lugar diaranson 26 Juni, 2024, di 
7or pa 9or di anochi na Aurora Funeral Home. Acto 
di despedida lo tuma lugar Diahuebs, 27 Juni 2024 di 
9or pa 11or di mainta na Aurora Funeral Home, sigui 
pa cremashon den seno familiar. 


Gradicimento ta bai tambe na tur enfermera di WGK, 
Edmund Harms y en especial Carol pa e sosten duna 
durante e ultimo lunanan. 


Na lugar di flor of krans un donashon pa Edmund 
Harms foundation lo ta altamente aprecia. 


Nos ta lamenta cu despues di entiero nos no por ricibi 
bishita di condolencia na cas. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristesa den nos curazon pero conforme cu 
boluntad di señor, nos ta anuncia fallecimento di nos 
mama, wela, ruman y tanta stima 


Gerarda Alicia Suarez-Dania 
Mihor conoci como Ada di Pampi y Oma Ada 
*31-07-1940 - Ⴕ21-06-2024 


Na nomber di su: 
Yiunan: 
Fabiola Dania 
Victor y Maureen Suarez-Odor na Hulanda 
Erold Suarez 
Soraida Suarez 
Mildred (Mimi) y Franklin Peña 
Magaly (Ali) Suarez 


Rumannan: 
Elvira Dania 
Rudolf y Sita Dania y famia 
Lourdes y Orlando Villacis 
Erwin y Lucía Dania y famia 


Nietonan: 
Louise-Ann Suarez y famia, Joell Suarez y Suhailly 
Fortin y famia, Nicole y Trevor Dovermann y famia, 
Angelique Suarez y yiunan, Jeremy Paesch, Stephany 
Paesch, Ulrich Peña y Justin Peña. 


Bisanietonan: 
Ilaisha, Zion, Luigi-Ann, Ludmar, Daily, Jullienne, Jody, 
Luisa, Derrel, Caitlynn, Thyrell, Anthony y Reymi-Leen 


Taranietanan: 
Isheyna y Ishma-Ellie 


Cuñanan: 
Ysabel Arias y famia, Filomena(Mena) Suarez y famia, 
Marcolina Maduro y famia 


Manera yiu: 
Gelou Wever y famia 


Amiga di semper: 
Elodia Semeleer na Curacao 


Tanta, subrina y subrinonan, prima y primonan, comer y 
compernan, Ihanan, su bisiñanan di Weg Rooi Hundo y 
PosChiquito, amiga y amigonan, famianan na Curacao, 
Bonaire, Hulanda y demas famia y conocirnan. 


Famianan: Suarez, Dania, Odor, Paesch, Peña, Villacis, 
Danje, Dovermann, Fortin, McDougal, Wanga, Fingal, 
Koolman, Kelkboom, Wever, Trenidad, Windster, 
Semeleer, Werleman, Kelly, Ridderstap, Wong, Gomez, 
Barkmeyer, De Lange, Hoek, Loefstop, Loopstock, Ras, 
Maduro, Helder, Willems, Silvestre, Wout, Alberts, 
Robert, Henricus, Desbarida, Kock, Arias 


Acto di condolencia y entiero lo tuma lugar diahuebs, 
27 di juni 2024 na Misa Cristo Rey na Brazil y despues 
pa Santana na Sabana Basora.E restonan mortal di nos 
defunto stima Ada lo ta reposa for di 2pm den Misa 
Cristo Rey na Brazil 


Si den nos tristesa nos a lubida algun familiar nos 
disculpa pa cu esaki. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu hopi tristesa pero conforme cu boluntad di Dios nos 
ta anuncia cu a bay laga nos den brasa di Señor 



Feng, Jingyue 
*01-02-1973 - †20-06-2024 
Casa: 
Hou, Qunying 


Yiunan: 
Feng, Jinxiang 
Feng, Yuping 


Ruman: 
Feng, Chaoli, 
Feng, Chaogun 
Feng, Chaoyi 
Feng, Weiyue 


Subrino(a)nan: 
Feng Nianxiang 
Feng, Yuci 


Cuña: Feng, Wanlan 
Primo(a)nan , amigo y conocirnan, bisiñanan 


Ta invita pa acto di despedida cu lo tuma lugar diamars 
25 di juni 2024 na Aurora Funeral Home di 2’or pa 4’or 
di atardi. Acto di cremashon lo tuma lugar den seno 
familiar. Despues di cremashon no ta ricibi bishiti di 
condolencia na cas. 


Nos desculpa si den nos tristesa nos por a lubida cualkier 
persona. 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


Ta anuncia fayecimento di: 



Alexander F. Moore 
*06-05-1968 - †20-06-2024 


Acto di despedida lo wordo anuncia despues 


Señor ta mi wardador, mi no tin falta di nada. 
Salmo:23 


Conforme cu boluntad di Dios nos ta participa fayecimento 
di nos casa, mama, wela y bisa wela stima: 


Gloria Lesire Nedd 
Naci na Aruba *31-10-1951 - +19-6-2024 


Na nomber di su; 
Esposo: 
Lionel A.Nedd 


Yuinan: 
Trevor Nedd y Micheline Solognier 
Suelaica Nedd 


Manera Yui: Melania Heyliger, Mayra Le Grand 


Nieto y Nieta Nan: 
Aleasha Nedd, Alanis Nedd y Pareha, Treshka Nedd y 
Pareha, Jahim Richardson y Pareha, Jahkeasha Richardson y 
Pareha, Trevor Jr Nedd, Angely Nedd y Yui nan 


Bisanieto y Bisanieta Nan: 
Alizienne Richards, Alikay Richards, Jahrwin Croes, 
Jahnaya Richardson 


Ruman Nan: 


Aurelio Gonzalez y Yui nan 
Gladys Lesire y Yui nan 
Gregory Jullien y Yui nan 


Tanta Y Omo nan: 
Ofelia Gonzalez y Yui nan 
Armando Gonzalez y Yui nan 
Auristella Gonzalez y Yui nan 
Alberto Gonzalez y Yui nan 
Yolanda Gonzalez y Yui nan 
Imelda Gonzalez y Yui nan 
Irma Lesire y Yui nan 
Dina Lesire y Yui nan 


Subrino y subrina nan, primo y prima nan, swa y Cuñanan , 
comer y comper nan y iha nan. 


Mihor Amiga nan: Monica Didder 
Joyce Schoop 


Melly Richards 


Bon Bisiña nan: 
Edwina Croes 


Le y Dela Erasmus 


Compañero nan di Funari y conocirnan 
Danki especial na Wilhelmina KankerFonds y na Symea 
Violenes pa tur apoyo ricibi. 
Demas famia: Na Hulanda, Na St.Maarten, Nedd, Lesire, 
Gonzalez, Richardson, Richards, Croes, Gordon, Jullien, 
Priest, Wilson, Gomez, Koc, Pieternella, Thokaai, Castillo, 
Holmond, Phillips, Patrick, Heyliger, Le Grand, Martis, 
Williams, Harris, Cijntje, Didder, Laban, Doran, Duinkerk, 
Charles, Solognier, Ridderstap, Commenencia, Toussaint, 
Bruisma, Cazenave, Sarkam, Dania, Wijman, Buikhuizen, 
Smith. 


Nos disculpa si den nos tristeza nos por a lubida algun 
persona of famia. 
Ta invita demas famia, bisiña, amigo, amiga y conocir nan 
pa condolencia cual ta tuma lugar Diahuebs 27 Juni 2024 na 
Pray Funeral Home y entiero cual lo tuma lugar Diabierne 
28 juni 2024 na Pray Funeral Home. Despues di entiero nos 
no ta risibi bishita di condolencia na cas. 


Nos ta pidi pa, si lo kier honra e difunto, por fabor no 
manda krans ni flor, Si lo kier hasi algo special por hasi un 
donashon na funari. Lo tin un caha special di funari na Pray 
pa esnan cu kier hasi un donashon. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa fayecimento di 
nos ser stima: 


Michael Roland Dijkhoff 
Mihor conoci como “Maikel” 
*31-07-1963 - †22-06-2024 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 


Nos ta anuncia fayecimento di: 



Rosiane Lubin 
Mihor conoci como:”Nain” 
*20-04-1945 - †15-06-2024 


Acto di entiero lo wordo anuncia despues 


Grecia ta bisa cu bisiña Nort Macedonia a kibra 
un trato historico di nomber, y ta adverti cu su 
speransa pa drenta UE por sufri 


(AP)—Ayera Grecia a acusa 
e gobierno centro-derechista 
di bisiña Nort Macedonia di 
kibra e trato historico riba e 
nomber di e pais, advertiendo 
cu esaki por trece su speransa 
pa drenta e Union Europeo 
den riesgo. 


Atenas tabata respondiendo un 
dia despues cu e prome minis- 
ter di Nort Macedonia Hristijan 
Mickoski a keda usa e nomber 
bieu di su pais, esta Macedonia, 
bisando cu el a haya e nomber 
nobo di e pais, bao di e acuerdo, 
“bergonsoso.” 


E trato di 2018 cu Grecia, cual ta 
bisa cu Macedonia ta e nomber 
di un di su regionnan, a ser firma 
pa e gobierno centro-iskierdista 
cu Mickoski a derota den e elec- 
cionnan di dia 8 di mei. Esaki a 
trece un fin di un pleito largo 
tocante e herencia historico y 


cultural, y a stipula cu e pais lo 
adopta formalmente e nomber 
nobo Nort Macedonia. E acuer- 
do a permiti pa Nort Macedonia 
drenta NATO mas despues. 


Papiando den parlamento dia- 
domingo prome cu un voto pa 
aproba su gobierno nobo, Mick- 
oski a keda usa e nomber bieu, 
Macedonia. Pero un rato despues 
den su huramento oficial pa ofi- 
cina el a usa e nomber formal di 
e pais. 


“(Mi) lo mester capitula dilanti 
boso y bisa cu e adhetivo bergon- 
soso ey, pasobra e ta desafortu- 
nadamente, parti di e ley y con- 
stitucion cu mi mester respeta 
como hefe di gobierno,” Mick- 
oski a conta legisladornan. Como 
miembro di UE, Grecia por stro- 
ba e adhesion di su bisiña den e 
aliansa—cual un otro bisiña Bal- 
canico y miembro di e bloc, Bul- 


garia, ta haciendo caba pa via di 
un disputa separa cu Nort Mace- 
donia relacionando na asuntonan 
di minoria. 


Ayera e minister di Asunto den 
Exterior Griego George Gera- 
petritis a bisa cu e adhesion di 
Nort Macedonia den UE lo ta 
“no imaginable y inaceptable” sin 
su respet “completo y uncondi- 
cional” di ley internacional, in- 
cluyendo e acuerdo di nomber 
cu Grecia. 


Gerapetritis a bisa cu e liderazgo 
nobo di Nort Macedonia “a di- 
cidi, sistematicamente y cu em- 
peño, no pa usa (e nomber Nort 
Macedonia) 
domesticamente 
den discurso publico. Esaki ta un 
violacion obvio di e acuerdo cu ta 
yama pa e uso di e nomber Nort 
Macedonia ambos domestica- 
mente y internacionalmente,” el 
a bisa. 


E presidente nobo di Nort 
Macedonia, tambe eligi na mei 
y apoya pa e partido di Mick- 
oski, a frustra oficialnan Griego 
y di UE luna pasa por medio di 
yama su pais Macedonia den su 
huramento di oficina. Presidente 
Gordana 
Siljanovska-Davkova 
a insisti despues cu e tabatin un 
“derecho humano” pa referi na e 
pais manera e kier. 


Malaysia ta detene 8 sospechoso di teror, 
posible menasa contra prome minister, rey y 
otronan mas 


(AP)—Polis 
na 
Malaysia 
a detene ocho persona cu 
posible conexion cu a grupo 
militante di Estado Islamico 
(IS) 
y 
a 
stroba 
posible 
menasanan 
contra 
prome 
minister Anwar Ibrahim, e 
rey di e nacion y otro dos 
dignitario, e gobierno a bisa 
ayera. 


Seis hende homber y dos hende 
muhe, entre 25 y 70 aña di edad, 
a ser deteni sin huicio den cuatro 
estado durante un operacion 
policial durante weekend, segun 
minsiter Saifuddin Nasution a 
bisa. Nan detencion a sigui varios 
operacion conduci na mei, el a 
bisa, agregando cu detenidonan 
a inclui un ex-profesor di 
universidad, amanan di cas y 
empleadonan den construccion. 


Malaydia a tuma medidanan 
fuerte pa recorte e influencia di 
celnan militante conecta cu e 


Estado Islamico, cu centenares di 
hende sospecha di tin conexion 
cu IS deteni den e pais prome cu 
2020. Detencionnan asina tabata 
menos durante e ultimo añanan. 


Saifuddin 
a 
bisa 
cu 
un 
investigacion a revela menasanan 
contra Anwar, e prome minister 
y Sultan Ibrahim Iskandar, ken ta 
tene e monarkia di e pais, como 
tambe top oficialnan policial y 
“individualnan importante.” 


E investigacion di polis ta 
continuando, el a bisa, sin 
duna mas detaye. Saifuddin a 
bisa cu no tabatin necesidad 


pa preocupa tocante seguridad 
publico pasobra polis a tuma stap 
pa combati cualkier menasa di 
extremistanan di trempan caba. 
Pero el a urgi e publico pa keda 
vigilante, bisando cu tecnologia 
moderno y red social ta ser uza 
mas pa plama ideologianan 
peligroso. 
Na comienso di luna, un homber 
a haya carga di plama ideologia di 
IS pa stimula terorismo den su 
famia despues cu su yiu homber 
a drenta den warda di polis y a 
ser tira mata despues di mata 
dos agente policial. E casa di e 
homber y tres otro mucha tambe 
a haya carga den corte. 

Asesinato di pareha jong Camboyano pa empresario cu titulo honorario 
ta rebiba preocupacionnan tocante impunidad 


(AP)—Den un caso cu a 
trece un shock amplio den 
publico, un corte na Cam- 
bodia a entrega carga na 
un entrepreneur di real 
estate cu titulo honorario 
cu asesinato premedita di 
un pareha jong den e capi- 
tal Phnom Penh. 


Red social tabata yena cu co- 
mentario bisando cu e sos- 
pechoso probablemente no lo 
ser condena pasobra e ta rico, 
cual ta un perspectiva comun 
tocante e sistema hudicial den 
e pais Sur-Asiatico. E corte a 
duna huicio diasabra. 


E sospechoso, Srey Siña di 50 
aña di edad, supuestamente 
a tira Long Lysong di 27 aña 
y su comprometida Khim 
Kanchana di 25 aña dia 17 
di juni mientras e tabata in- 
terveniendo un disputa entre 
bisiñanan. Dos otro victima a 
keda herida. 


Tambe a duna Srey Sina carga 
di intento pa asesina y pos- 
esion ilegal di un arma pa 
e Phnom Penh Municipal 
Court, segun un declara- 
cion publica diadomingo pa 
e ministerio di Husticia. El a 


bisa cu e cargonan lo ser pro- 
cesa den dos procedemento 
separa, cada un permitiendo 
un sentencia maximo di 15 
aña den prizon. Cambodia 
no tin e castigo di morto. 
Fiscalnan a bisa cu carganan 
adicional por ser implementa 
despues di mas investigacion. 


E corte a ordena e sospechoso 
keda deteni na e Prey Sar pri- 
zon. E no tabata disponible 
pa comentario y tampoco por 
a haya contacto cu oficialnan 
di corte pa puntra si e tin un 
abogado. E caso a atrae aten- 
cion masivo no solamente 
pa via di e asesinato apar- 


entemente no provoca di un 
pareha jong y e disputa cu a 
causa esaki, pero pasobra e 
sospechoso tabatin e titulo 
di Oknha, un honor duna 
pa empresarionan cu ta haci 
donacionnan grandi na gobi- 
erno. 


E titulo Oknha ta asocia gen- 
eralmente cu magnatenan 
influencial cu ta considera 
como bon amigo di e People’s 
Party gobernante di Cambo- 
dia, cual tin e poder pa casi 
cuatro decada caba. Pero tin 
aproximadamente 1,300 hen- 
de cu e titulo ey, mayoria di 
cual, manera e sospechoso, 


no ta personanan conoci den 
publico. 


Inoficialmente, e titulo ta 
asocia cu impunidad pa es- 
nan rico, sirbiendo como un 
tipo di exencion of un mane- 
ra pa scapa e regulacionnan 
di gobierno. Cualkier caso 
envolviendo 
criminalidad 
obvio—manera 
un 
atake 
fisico of narcotraficacion, pa 
ehemplo, cu ta atrae interes 
publico por trece critica na e 
gobierno, haciendo e vulner- 
able pa atakenan di su opo- 
nentenan. 


Den reconocemento di sensi- 
tividad politico, prome min- 
ister Hun Manet y miem- 
bronan di su gobierno a 
publica un condolencia pa e 
mortonan y a duna siguransa 
cu husticia lo ser persigui. 
Despues di su detencion Srey 
Siña a perde su titulo pa Rey 
Norodom Sihamoni. Al me- 
nos dos otro posesor di nan 
titulo a perde di nan den con- 
exion cu casonan di fraude. 


A reporta cu e tiroteo siman 
pasa a resulta for di un dis- 
puta entre e victimanan y un 
di nan bisiña, ken tabata un 


teniente di un propiedad cu 
ta pertenece na e sospechoso. 
E teniente, ken no a haya car- 
ga di nada, supuestamente a 
yama Srey Sina pa yud’e cu e 
disputa, cual polis a bisa a en- 
volve asuntonan manera liña 
pa colga paña, mata di mango 
y espacio pa parkeer auto. 


Video di camara di seguridad 
riba red social a mustra cu e 
sospechoso a mustra pa Long 
Lysong bay cerca dje na un 
luga net pafo di e bisti di ca- 
mara, unda evidentemente el 
a tir’e. Despues por a mir’e 
back riba camara cu su pistol, 
mientras e otro victimanan 
a purba sconde bao di mesa, 
pero a ser persigui y tira. 


Polis, ken a captura e sos- 
pechoso varios ora despues 
cu el a huy for di e sitio, a 
bisa cu el a confesa na e acto, 
bisando cu e tabata furioso cu 
Long Lysong tabata papiando 
fresco cune. Ademas di apela- 
cion pa e castigo mas pisa pa e 
asesino, e incidente a resulta 
den un yamado pa limitacion 
riba posesion di arma. 


Netanyahu ta bisa cu e lo solamente acepta un trato parcial pa un alto 
al fuego cu no lo caba cu e guera 


(AP)—Prome minister Is- 
raeli Benjamin Netanya- 
hu a bisa cu e lo solamente 
acepta un trato parcial pa 
un alto el fuego cu no lo 
trece un fin na e guera di 
ocho luna caba andando 
na 
Gaza, 
proyectando 
duda riba e viabilidad di 
un propuesta pa tregua 
apoya pa Merca. 


Netanyahu a bisa cu e ta cla 
pa haci un trato parcial pa 
trece algun di e 120 rehen- 
nan ainda wanta pa Hamas na 
Gaza, pero “nos ta determina 
pa sigui e guera despues di 


e pausa, pa asina completa e 
meta di elimina Hamas.” 


Su comentario diadomingo ta 
bin durante un tempo sensi- 
tivo mientras Israel y Hamas 
ta parce di ta moviendo mas 
leu for di otro tocante con e 
trato di alto el fuego lo bay, 
y mientras lidernan Israeli ta 
keda señala cu un guera cu e 
grupo militante Libanes, He- 
zbollah, por sosode pronto. 


E plan di tres fase pa un 
truega na Gaza lo trece cune 
e libertad di e resto di rehen- 
nan wanta den un intercam- 


bio pa centenares di Palestino 
encarcela pa Israel. Hamas ta 
insisti cu e no lo libera e resto 
di rehennan tambe cu no tin 
un alto el fuego y un retiro 
completo di forsanan Israel 
for di Gaza. 


Israel a lansa e guera despues 
cu Hamas a lansa un atake 
riba Israel dia 7 di october 
2023, den cual militantenan 
a drenta e parti sur di Israel 
y a mata aproximadamente 


1,200 
hende—mayoria 
di 
nan ciudadano—y a secuestra 
aproximadamente 250. 


Desde e tempo ey, Israel su 
ofensivo- y bombardeonan a 
mata mas cu 37,600 hende na 
Gaza, segun e ministerio di 
Salud den e teritorio, cual no 
ta distingui entre combatante 
y ciudadano den nan conteo. 


Critico internacional ta sigui 
crece tocante e campaña di 


guera di Israel mirando cu 
Palestinonan 
ta 
enfrenta 
hambruna severo. E guera a 
recorta un entrada di cum- 
inda, medicina y produc- 
tonan basico pa Gaza, cual 
awo ta depende totalmente 
riba ayudo for di exterior. E 
corte mas halto di e Organi- 
sacion di Nacionnan Uni 
(ONU) a conclui cu tin un 
“posible riesgo di genocidio” 
na Gaza—un carga cu Israel a 
nenga fuertemente. 


